
Recrutarea  clerului  nostru  înalt. 

—  Reflexii  de  actualitate.  — 

La  câteva  zile  după  înmormântarea  mitropolitului 
nostru  loan  Meţianu  a  apărut  în  ziarul  « Românul »  din 
Arad  un  articol  întitulat  «La  un  bătrân  Şagunian»,  în 
care,  cu  multă  plasticitate,  se  făceâ  apoteoza  «Şagu- 
nismului»  în  biserica  noastră.  In  forma  unor  amintiri 
întâmplătoare  se  zugrăvea  atmosfera  de  idealism  înălţător 
şi  sănătos,  creată  de  Şaguna  şi  menţinută,  câtva  timp, 
de  pleiada  bărbaţilor  distinşi,  pe  cari  marele  ierarh  i-a 
format  şi  i-a  aşezat  ia  cârma  bîsericei  restaurate  de 
dânsul. 

Trecutul  se  preamăreşte  de  obiceiu  când  prezentul 
e  sterp.  Evocându-ne  în  amintire  vremurile  de  aur  ale 
generaţiei  Şaguniane,  autorul  articolului  pare  că  lasă  să 
se  desprindă  dintre  şire  regretul,  că  pleiada  acestor  figuri 
de  idealişti  luminaţi  a  dispărut  din  sânul  bisericei, 
precum  şi  dorul,  ca  atmosfera  spirituală  înaugurată  de 
dânşii  să  reînvieze. 

împărtăşim  din  inimă  aceste  sentimente. 

* 

*  * 

Paginile  istoriei  noastre  bisericeşti,  întunecate  de 
lupte  şi  suferinţe,  au  un  singur  punct  de  lumină  şi  de 

s 

mângâiere:  e  strălucirea  arginţie  a  cârjii  vlădiceşti,  care 
se  desemnează  dealungul  veacurilor  apuse. 

Prin  atribuţiile  religioase  şi  istorice  ale  toiagului  ar¬ 
hieresc,  prin  rostul  special,  ce  i-1  împrumută  organizaţia  şi 
situaţia  de  drept  public  a  bisericei  noastre  ortodoxe,  mi¬ 
tropolitul  şi  episcopul  a  fost  şi  este,  pentru  noi,  nu  numai 
personificarea  vieţii  religioase  a  neamului  —  ceeacetrebue 
să  fie  într’o  interpretare  cât  mai  superioară  a  aposto¬ 
latului  creştin,  dar  în  acelaş  timp  el  este  şi  reprezentantul 
firesc  al  drepturilor  şi  aspiraţiunilor  culturale  şi  politice 
ale  poporului  său  credincios.  Este  cert,  prin  urmare,  că 
numai  o  personalitate  puternică,  o  individualitate  bine 
reliefată,  un  bărbat  împodobit  cu  cele  mai  distinse 
aptitudini  morale  şi  intelectuale  va  fi  în  stare  să-şi  inter¬ 
preteze  în  chip  integral  multele  îndatoriri  şi  marea  răs¬ 
pundere,  care  se  leagă  de  această  înaltă  demnitate.  Cu 
alte  cuvinte,  cine  se  aşează  pe  scaunul  de  mitropolit, 
ilustrat  de  marele  Şaguna,  trebue  să  aibă  cât  mai  multe 
din  calităţile  «şaguniane»,  cari  să-l  facă  vrednic  de  cinstea 
aceasta.  Aceasta  e  concluzia  firească,  la  care  ne  îndrumă 
reamintirea  generaţiei,  care  a  stat  la  cârma  bisericei  în  cele 
dintâi  decenii  ale  vieţii  noastre  constituţionale  bisericeşti. 

Prin  fatalitate,  scaunul  acesta  ni-a  rămas  văduvit 
tocmai  acum,  în  cele  mai  zguduitoare  clipe  ale  istoriei 
universale,  în  cele  mai  nebuloase  constelaţiuni  politice 
pentru  neamul  nostru. 

In  chip  preafiresc  se  naşte  deci  întrebarea:  unde-i 
omul,  căruia  în  vremile  acestea  de  urgie  şi  de  îngrijorare, 
să-i  putem  oferi  coroana  de  principe  al  bisericei  orto- 
doxe-naţionale  şi  să-i  dăm  în  mână,  cu  deplină  încredere, 
cârja  lui  Şaguna? 

întrebarea  aceasta,  —  care  poate  să  apară  inopor¬ 
tună  sau  chiar  tendeţioasă,  —  şi-au  pus-o  de  sigur  mulţi 

dintre  credincioşii  bisericei  noastre.  Unii,  firile  optimiste 
şi  visătoare,  îşi  vor  fi  găsit  probabil  şi  mult  doritul 
răspuns. 

Nouă,  —  în  loc  de  răspuns  mângăitor,  —  întrebarea 
aceasta  ne-a  trezit  o  seamă  de  reflexii,  câteva  gânduri 
fugare  asupra  unei  probleme  din  domeniul  vieţii  noastre 
bisericeşti,  care  —  pe  lângă  interesul  ce  comportă  — 
prezintă  şi  o  nuanţă  de  actualitate.  E  vorba  de  felul, 
cum  s’a  făcut  şi  se  face  la  noi  recrutarea  şi  educaţia 
clerului  înalt. 

* 

*  * 

Despre  Şaguna  se  ştie  —  şi  toţi  biografii  lui  ţin 
să  releveze  —  că  marele  mitropolit  şi-a  ştiut  alege  şi 
creşte  pe  sfetnicii  din  jurul  său,  creându-şi  astfel  aşa  nu¬ 
mitul  stat  major  al  bisericei.  Faptul  este  pe  cât  de  adevărat, 
pe  atât  de  firesc.  Un  Şaguna  nu  se  putea  să  jjiardâ 
din  vedere  o  problemă  atât  de  importantă  pentru  viitorul 
şi  progresul  bisericei,  cum  este  alegerea  şi  formarea 
clerului  superior.  El  nu  puteâ  să  uite,  că  istoria  o  fac 
oamenii  mari  şi  că  biserica  se  menţine  şi  se  desvoltă 
în  raport  direct  cu  valoarea  personală  a  căpeteniilor  ei. 
îşi  îndreaptă  deci  privirile  scrutătoare  spre  toate  mar¬ 
ginile  mitropoliei  sale,  strânge,  pe  unde-i  află,  tineri  de 
talent  sau  bărbaţi  cu  calităţi  remarcabile,  îi  trimite  la 
studii  şi  pe  urmă  îi  adună  împrejurul  său,  pentru  a  brăzda 
cu  ei  ogorul  înţelenit  al  bisericei  străbune.  In  chipul 
acesta  ies  la  suprafaţă  o  seamă  de  bărbaţi  harnici  şi 
luminaţi,  a  căror  valoare  şi  autoritate  eră  necontestată 
de  clerul  inferior.  Intre  aceştia  erau  unii,  meniţi  să  for¬ 
meze  sucrescenţa  pentru  scaunele  episcopeşti. 

Dar  Şaguna  a  dispărut  din  fruntea  bisericei  —  durere 
prea  de  vreme!  —  şi  următorii  săi  în  scaun  n’au  ţinut 
să  continue  în  acelaş  stil  tradiţia  moştenită  dela  dânsul. 

Chestiunea  alegerii  sfetnicilor  şi  a  formării  clerului  su¬ 
perior  a  început  a  fi  neglijată  şi  lăsată  mai  mult  în  voia 
întâmplării. 

Să  privim  lucrurile  mai  deaproape. 

La  toate  corporaţiunile  juridice  şi  corporaţiunile  de 
drept  public,  cei  cari  aspiră  la  demnităţile  conducătoare 
se  aleg  de  cu  vreme  şi  se  pregătesc  anume ,  în  vederea 
acestui  scop.  Aşa  se  procedează  de  pildă  în  vieaţa  politică 
a  statelor,  la  diplomaţie,  aşa  e  la  armată  şcoala  de  răsboi 
ş.  a.  Aceiaşi  procedură  se  observă  însă  şi  în  bisericile 
popoarelor  mai  culte,  din  apusul  Europei.  Biserica  romano- 
catolică  mai  ales  a  căutat,  din  vremile  cele  mai  vechi, 
să  aşeze  în  scaunele  episcopeşti  şi  în  alte  demnităţi 
ierarhice  înalte  numai  clerici  distinşi,  sau  prin  cultura  lor 
teologică  sau  prin  originea  lor  aristocratică,  pe  urma  căreia 
aveau  legături  în  cercurile  diplomatice  şi  chiar  cu  antu- 
ragiile  curţilor  domnitoare.  Puterea,  odinioară  formidabilă, 
bogăţiile  enorme  ale  bisericei  papiste,  reiaţiunile  ei  pri¬ 
vilegiate  cu  puterea  statelor  şi  progresele  colosale,  cari 
le-a  realizat  pe  toate  terenele,  sunt  tot  atâtea  probe,-  cari 
credem  că  ne  dispensează  de  a  stărui  mai  deaproape 
asupra  avantagiilor,  ce  rezultă  pentru  biserică  din  acest 
procedeu. 

Este  incontestabil,  că  prestigiul  şi  autoritatea  bisericei 
atârnă  în  linia  primă  dela  greutatea  specifică  şi  dela 
vrednicia  personală  a  căpeteniilor  ei.  Nu  vom  reclama 
în  fruntea  bisericei  pe  descendenţii  familiilor  noastre 
nobilitare,  câtă  vreme  o  aristocraţie  de  sânge  nouă  ne 
lipseşte.  Avem  însă  putinţa  şi  mai  ales  avem  datoria 
să  suplinim  lipsa  aceasta  prin  o  aristocraţie  intelectuală, 
prin  o  elită  spirituală  a  clerului  superior. 

Dacă  în  trecutul  mai  depărtat  —  şi  chiar  în  cel  mai 
recent  —  am  avut  vlădici  aşa  cum  ni  i-a  dat  Dumnezeu, 

aceasta  trebuie  s’o  atribuim  vitregităţii  condiţiunilor  de 
cultură  ale  poporului  nostru.  Şi  dacă  nu  toţi  au  fost 
stăpâni  pe  o  cultură  mai  largă,  în  schimb  mulţi  dintre 
dânşii  au  fost  înzestraţi  de  Dumnezeu  cu  un  netăgăduit 
duh  de  păstorire  şi  cu  superioare  aptitudini  de  a  cârmui 
naia  bisericei  prin  viforul  tuturor  ispitelor. 

Dela  restaurarea  mitropoliei  noastre  a  trecut  însă 
o  jumătate  de  veac  şi  mai  bine.  In  răstimpul  acesta, 
având  drumul  spre  cultură  deschis,  poporul  nostru  de 
iobagi  a  realizat  progrese  deadreptul  uimitoare  pe  toate 
terenele  vieţii  publice.  La ,  sate  a  âtrăbătut  lumina  şi  în¬ 
văţătura  din  carte.  La  oraşe  s’au  întemeiat  şcoale  su¬ 
perioare  şi  aşezăminte  de  cultură,  cu  ajutoruj  cărora  s’a 
format  o  clasă  de  intelectuali,  care,  după  număr  şi  pre¬ 
gătire,  rivalizează  cu  a  oricărui  popor  din  ţară.  Vlădicii 
noştri  de  azi  nu  mai  sunt  deci  venerabilii  arhipăstori  ai 
unei  preoţimi  inculte  şi  ai  unui  popor  de  ciobani,  străini 
de  elementele  civilizaţiei.  Vremile  patriarhale,  când  rostul 
vlădicilor  culmina  în  vizitaţii  canonice,  în  hirotoniri  de 
preoţi  şi  sfinţiri  de  biserici  la  sate,  au  trecut  de  mult. 
Astăzi  ei  sunt  principii  unei  biserici  autonome  în  stat, 
sunt  prelaţii,  cari  au  scaun  alături  de  magnaţii  ţării,  sunt 
preoţii  mari  ai  unui  popor  cu  o  pronunţată  vieaţă  reli¬ 
gioasă,  culturală,  socială  şi  politică.  Atribuţiile  chemării 
lor  s’au  sporit  considerabil,  sfera  datorinţelor  lor  faţă 
de  problemele  superioare  ale  bisericei  şi  neamului  s’a 
lărgit.  Iar  pentru  ca  să  corăspundă  complet  rolului  im¬ 
portant,  ce  le  revine,  la  făurirea  istoriei  noastre  bisericeşti 
şi  naţionale ,  se  cere,  în  chip  firesc,  ca  sub  raportul  ca¬ 
lităţilor  şi  al  culturii  episcopii  noştri  şi  toţi  demnitarii 
mai  înalţi  din  cler  să  steă  la  nivelul  vremii  şi  a  trebuinţelor 
actuale  ale  vieţii  noastre  religioase-morale  şi  culturale- 
naţionale. 

In  temeiul  canoanelor  şi  încă  mai  mult  a  practicei 
bisericeşti  clerul  înalt  la  noi  se  recrutează  din  sânul 
tagmei  călugăreşti.  Monahismul,  la  noi,  ortodocşii  de 
dincoace  de  Carpaţi,  în  realitate  nu  înseamnă  o  izolare 
completă  de  lume  şi  —  de  ce  n’am  spune-o?  —  de 
ispitele  ei,  nici  o  abzicere  de  toate  bunurile  pământeşti 
pentru  a  petrece  o  vieaţâ  retrasă,  contemplativă,  trăită 
numai  după  placul  lui  Dumnezeu.  In  paranteză  fie  zis, 
lipsa  unei  educaţiuni  mai  severe  şi  chiar  o  neiertată 
concesiune  faţă  de  spiritul  lumesc,  de  care  nu  pot  fi 
desvinovăţiţi  unii  călugări  ai  noştri,  se  resimt  în  defavorul 
bisericei.  Cei  câţiva  monahi  simplii,  adăpostiţi  în  singura 
noastră  mănăstire,  se  ştie,  că  fac  mai  mult  pe  gospodarii 
unei  moşii.'  La  noi  intră  în  călugărie,  cum  s’ar  zice,  numai 
aceia,  cari  în  urma  funcţiunii  ce  ocupă  în  jurul  episco- 
pilor,  se  pregătesc,  sau  cel  puţin  aspiră,  la  treptele 
ierarhice  superioare.  Practica  aceasta  a  contribuit  ca 
noţiunea  de  călugăr  să  fie  identică  la  noi  cu  aceea  de 
«candidat  la  vlădicie»,  iar  călugăritul  să  fie  privit,  din 
capul  locului,  ca  un  gradus  ad  Parnasum. 

Stând  lucrul  astfel,  călugării  bisericei  noastre  au 
să  fie,  prin  însaş  menirea  lor,  crema  tagmei  preoţeşti, 
adevărata  elită  a  clerului  întreg. 

Dacă  dorim,  prin  urmare,  să  avem  şi  noi  un  cler 
superior  la  nivelul  timpului,  ar  trebui,  ca  la  recrutarea 
lui  să  se  procedeze  şi  în  biserica  noastră  după  un  sistem 
anumit  şi  cu  mai  multă  rigoare,  decât  în  trecut.  începutul 
în  direcţiunea  aceasta  socotim  că  va  trebui  să  se  facă 
cu  selecţionarea  celor  cari  intră  în  tagma  monahală. 
Mai  bine  zis,  cu  alegerea  lor  pe  sprânceană  şi  pregătirea 
lor  sistematică,  în  vederea  unui  scop  dinainte  fixat.  La 
papişti  pe  tinerii  clerici,  cari  intră  în  ordurile  călugăreşti, 
îi  aleg  şi-i  pregătesc  din  capul  locului  pe  unii  ca  du- 

hovnici,  alţii  de  predicatori,  alţii  misionari  (cari  învaţă 
mai  multe  limbi),  alţii  scriitori  bisericeşti  sau  oameni  de 
ştiinţă  (între  iezuiţi  sunt  astronomi,  biologişti  etc.  de 
seamă)  şi  în  sfârşit  pe  alţii  ca  politiciani  şi  diplomaţi, 
cari  învârtesc  politica  statelor  de.  după  culise.  Iar  între 
cei,  cari  ocupă  demnităţi  înalte  bisericeşti  nu  e  unul, 
care  să  nu  se  fi  împărtăşit  de  o  educaţie  aleasă  şi  de 
o  instrucţie  temeinică  la  facultăţile’ teologice  sau  în  in¬ 
stitutul  de  propaganda  fide  din  Roma.  Despre  episcopii 
protestanţi  şi  superintendenţii  calvini  se  ştie,  că  în  general 
sunt  oameni  învăţaţi,  în  accepţia  cea  mai  largă  a  cu¬ 
vântului,  şi  chiar  între  cei  din  Ungaria  sunt  unii,  cari 
şi-au  terminat  studiile  la  facultatea  din  Oxford  (Anglia). 

La  noi  totul  pare  a  fi  lăsat  în  grija  fatalităţii  oarbe. 
Alegerea  şi  pregătirea  sucrescenţii  pentru  înaltele  demni¬ 
tăţi  bisericeşti  s’a  făcut  —  cu  prea  puţine  excepţiuni,  — 
pe  nimerite.  In  felul  acesta  s’a  întâmplat  apoi,  că  în  tagma 
monahală  s’au  strecurat,  cu  voie  şi  fără  voie,  elemente 
disparate,  de  o  valoare  individuală  adeseori  problematică. 
E  adevărat  că  «în  casa  Tatălui  meu  multe  locaşuri  sunt» 
şi  că  nu  toţi  călugării  sunt  destinaţi  pentru  episcopie. 
Sunt  totuş  de  părerea,  că  lipsa  de  sistem  şi  de  selecţiune 
la  recrutarea  lor  poate  să  aibă  urmări  nefavoritoare,  de¬ 
zastruoase  chiar,  pentru  biserică.  Dat  fiind  adecă  sistemul 
constituţional  pentru  alegerea  de  episcopi  şi  calculând 
cu  firea  oamenilor,  cea  adeseori  pornită  spre  patimi  şi 
interese,  uşor  se  poate  întâmplă  să  cadă  mitra  pe  capul 
unui  călugăr  obscur  şi  incolor,  care  nici  n’a  cutezat  să 
viseze  vreodată  norocul  acesta.  Şi  dacă  analele  vieţii 
noastre  bisericeşti  sunt  dovadă,  că  astfel  de  cazuri  nu 
sunt  eschise,  interesele  bisericei  cer  fără  îndoială,  ca  ele 
să  se  repete  cât  mai  rar.  Pentrucă,  în  măsura,  în  care 
poate  să  promoveze  interesele  ideale  şi  morale  ale  bi- 

sericei  o  căpetenie  luminată,  pe  atât  de  mult  e  în  stare 
să-i  stăvilească  progresul  şi  să  i  devalveze  autoritatea 
un  episcop,  —  sau  chiar  un  Consistor  —  povăţuit  de 
un  spirit  strâmt  şi  reacţionar. 

Mai  anul  trecut  se  pusese  în  discuţiune  ziaristică 
necesitatea  iminentă  a  reformării  şi  a  completării  Statutului 
organic.  Ca  motiv  se  prezentau  unele  lacune  şi  chiar 
norme,  proprii  a  împiedecă  evoluţia  organismului  bisericei. 
Deşi  contestăm  în  principiu,  că  Statutul  nostru  organic 
ar  conţine  vreo  normă  potrivită  să  împiedece  desvoltarea 
vieţii  noastre  bisericeşti,  admitem  totuş  trebuinţa  unor 
completări,  reclamate  de  necesităţile  şi  exigenţele  vremii. 
In  acelaş  timp  însă  suntem  de  firma  convingere,  că  o 
căpetenie  bisericească,  lipsită  de  orizonturile  intelectuale 
cuvenite,  sau  un  sistem  de  cârmuire  retrograd  şi  refractar, 
constitue  o  stavilă  mult  mai  primejdioasă  şi  mai  cu  anevoie 
de  înlăturat  din  calea  progresului  bisericei,  decât  pretinsele 
lacune  ale  legii  noastre  fundamentale.  Iar  un  episcop  cu 
vederi  largi  şi  cu  un  frumos  caracter  de  creştin,  ori  un 
Consistor  alcătuit  din  spirite  luminate,  progresiste  şi  de¬ 
votate  binelui  va  şti  totdeauna  să  suplinească  lipsurile 
regulelor  de  ocârmuire  prin  o  înţeleaptă  aplicare  a  prin¬ 
cipiilor  dintr’ânsele,  armonizând  astfel  evoluţia  organis¬ 
mului  bisericei  cu  spiritul  vremurilor  sau  cu  tţebuinţele 

create  de  împrejurări  schimbate. 

* 

Adeseori  am  auzit  repetându-se  fraza  stereotipă: 
riavem  oameni!  Cuvintele  acestea  surit  departe  de  a 
cuprinde  un  adevăr  dureros.  Dimpotrivă,  ele  sunt  o 
simplă  acuză  la  adresa  geniului  neamului  nostru,  din 
sânul  căruia,  pe  lângă  toată  urgia  vremurilor,  au  odrăslit 
atâţia  bărbaţi  de  o  necontestată  valoare  istorică.  In  nu¬ 
mele  puterii  de  vieaţă  a  neamului  respingem  ca  hotărâre 
astfel  de  vorbe  nerumegate. 

Un  popor  de  obârşie  aleasă,  înzestrat  cu  atâtea  ca¬ 
lităţi  frumoase,  admirate  de  străini,  cu  atâta  râvnă  pentru 
cultură,  cu  atâta  dragoste  pentru  lumină,  un  popor,  care 
în  câţiva  zeci  de  ani  şi-a  creat  o  clasă  de  cărturari  la 
nivel  european,  un  popor  de  peste  trei  milioane,  la  care 
biserica  este  cel  mai  vechiu  aşezământ  de  cultură  şi 
preotul  cel  mai  vechiu  ştiutor  de  carte,  acest  popor  să 
nu  fie  în  stare  să  dea  din  sânul  său  câţiva  episcopi  şi 
demnitari  bisericeşti,  cari  să  corăspundă  sub  toate  ra¬ 
porturile  cerinţelor  vremii  lor?  A  admite  aşa  ceva  pare 
absurd.  Oameni  sunt!  —  zicem  noi.  Trebuiesc  însă  căutaţi 
anume,  culeşi  şi  aleşi,  apoi  crescuţi  şi  formaţi  în  mod 
sistematic.  In  sfârşit  trebuie  aşezat  fiecare  la  locul  său, 
după  pregătirile  ce  are  şi  după  aptitudinile,  de  care  a 
dat  probe. 

Dar  cine-şi  ia  la  noi  răgazul  să  se  ocupe  cu  pro¬ 
blema  aceasta?  Cine  şi-a  bătut  vreodată  capul  cu  ierarhia 
valorilor  în  biserică?! 

Să  nu  ne  prindă  apoi  mirarea,  când  vedem  ici- colea 
elemente  tinere,  intrate  în  atmosfera  vieţii  bisericeşti  dela 
centre,  cu  sufletul  plin  de  iluzii  şi  de  râvnă,  cum,  — 
după  un  răstimp  scurt,  —  lipsiţi  de  îndrumare  şi  de 
încurajare  şi  striviţi  în  avânturile  lor  nobile,  încep  a-şi 
slobozi  aripile  şi  cu  entuziasmul  sleit,  cu  iluziile  sfărâmate, 
desgustaţi  şi  apatici,  se  dau  după  calapod,  pentru  a  deveni 
şi  ei  nişte  figuri  sterile  de  birocraţi  sau  profesionişti  de 
mântuială,  Simptome  de  felul  acesta  avem  pretutindeni. 
Astfel  de  apariţiuni  se  întâmpină  totdeauna  acolo  unde 
nu-şi  ocupă  valorile  locul,  unde  toate  merg  deavalma, 
după  cum  dictează  momentul,  interesul  sau  un  simplu 
capriciu  al  norocului. 

înţeleptul  îndrumător  Şaguna,  dela  care  avem  totul, 
ne-a  lăsat  şi  în  privinţa  aceasta  exemplu  vrednic  de  urmat. 

Oamenii  pe  cari  şi  i-a  ales  sfetnici  şi  cei  cărora  le  în¬ 
credinţa  rezolvirea  afacerilor  bisericei  au  fost  fără  îndoială 
superiori,  sub  raportul  mentalităţii,  multora  din  figurile 
spălăcite  şi  rudimentare,  pe  cari  le  întâlnim  pe  la  curţile 
episcopeşti  şi  prin  birourile  Consistoriilor  noastre  de 
astăzi.  In  punctul  acesta,  al  calibrului  şi  al  mentalităţii 
oamenilor,  în  loc  să  înaintăm,  pare  că  am  regresat  pe 
întreaga  linie. 

După  apunerea  generaţiei  Şaguniane  vieaţa  noastră 
bisericească  a  început  să  piardă  mereu  din  coloare  şi 
avânt.  In  locul  preocupărilor  înalte  bisericeşti  au  intrat 
maniere  biurocratice  sterpe;  în  locul  atmosferei  curate 
de  idealuri  şi  credinţe  tari  s’a  înstăpânit  în  biserică  un 
duh  materialist,  ucigător  de  conştiinţe,  un  detestabil  spirit 
speculativ.  In  centrele  noastre  bisericeşti,  singurele  fo- 
culare  pentru  luminarea  clerului,  s’au  încetăţenit  felurite 
moravuri  bizantine,  iar  tronurile  arhiereşti  ne  apar  în- 
cunjurate  cu  un  văl  de  obscurantism  oriental,  străin  de 
spiritul  evanghelic  şi  de  fizionomia  sufletească  a  poporului 
nostru.  Cu  privire  la  îngrijirile  de  sucrescenţă,  de  aşa 
numita  generaţie  de  mâne,  ce  să  zicem?  Aproape  pre- 

tutindenea  cele  mai  triste  perspective  . . . 

* 

Evităm  să  intrăm  în  caracterizări  speciale,  pentrucă 
n’avem  intenţia  să  facem  recriminări,  nici  să  jignim  orgolii 
personale.  Scopul  acestor  constatări  este  curat  obiectiv 
şî  principiar,  iar  îndemnul  din  care  se  scriu  este  liber  de 
orice  tendinţe  ori  preocupări  subiective.  Avem  însă  firma 
convingere,  că  e  vorba  de  o  chestiune  mult  mai  vitală 
pentru  biserică,  decât  ca  să  mai  poată  fi  neglijată  sau 
tratată  cu  uşurinţă,  ce  ne  caracterizează.  Şi  credem,  că 
a  sosit  vremea  şi  acum  este,  când  căpeteniile  bisericei 
ortodoxe  româneşti  nu  mai  pot  fi  considerate  de  simpli 

păstrători  ai  unor  datini  religioase  cari  trăesc  prin  puterea 
moştenirii,  biserica  nu  mai  poate  fi  privită  şi  tratată  ca 
o  simplă  moşie  sau  gospodărie,  bună  de  chivernisit,  şi 
nici  ca  un  teren  pentru  deprinderea  automatică  a  unor 
funcţiuni  rituale.  Nu  aceasta  trebuie  să  fie  biserica  cea 
sfântă  a  lui  Dumnezeu,  în  mijlocul  poporului  nostru 
românesc!  Ci,  înţelegând  nevoile  mari  ale  neamului  şi 
îmbrăţişând  toate  problemele  vieţii  bisericeşti  şi  na¬ 
ţionale,  rostul  actual  al  căpeteniilor  acestei  biserici  este, 
ca  prin  contribuţiuni  reale  la  'progresul  biserică  vii ,  să 
înalţe  toiagul  arhiereului  român  la  strălucirea  morală , 
care  i-au  împrumutat-o  sfinţii  ierarhi  şi  marii  dascăli  ai 
bisericei  răsăritene. 

Astăzi,  când  clerul  nostru  rural  se  împărtăşeşte  de 
o  cultură  destul  de  serioasă  şi  temeinică,  când  avem 
protopopi  şi  chiar  preoţi  la  sate  absolvenţi  de  facultate 
şi  doctori  în  teologie,  suntem  în  drept  să  fim  mai  pre¬ 
tenţioşi  faţă  de  clerul  superior  şi  diriguitor  al  bisericei 
şî  să  cerem  ca  episcopii  şi  dignitarii  lor  să  fie  toţi  bărbaţi 
luminaţi  prin  erudiţiune,  împreunată  într’o  frumoasă  ar¬ 
monie  cu  o  adâncă  religiozitate  şi  croiţi  din  materialul 
cel  mai  fin,  cel  mai  ales.  Iar  călugării  dela  centre,  în 
loc  de  averi  materiale,  să  reprezinte  mai  ales  un  capital 
sufletesc ,  pe  care  să-l  învestească  în  ogorul  bisericei, 
contribuind  astfel  în  mod  real  şi  efectiv  la  rezolvirea 
multiplelor  ei  probleme  de  vieaţă  şi  înaintare. 

împrejurările  între  cari  se  desfăşură  vieaţa  noastră 
bisericească  sunt  incontestabil  maştere  şi  grele.  Este 
cert  şi  limpede  însă,  că  premenirea  vieţii  bisericeşti  şi 
progresul  aşezămintelor  ei  ideale,  poate  să  urmeze,  între 
orice  împrejurări  numai  şi  numai  prin  aşezarea  la  cârma 
bisericei  a  celor  mai  distinse  forţe  intelectuale  şi  morale , 
de  cari  dispune. 

De  cerinţa  aceasta  suntem  datori  să  ţinem  socoteală, 
dacă  înţelegem  rostul  superior  al  bisericei,  dacă  ni-o 
iubim  cu  adevărat  şi  dacă  dorim  sincer  înflorirea  şi  în¬ 
tărirea  ei. 

Multe  şi  mari  îndatoriri  va  avea  de  împlinit  cel 
care  va  fi  aşezat  acum  în  scaunul  mitropolitan  al  nostru. 
Mai  presus  de  toate  însă  va  avea  imperioasa  datorie: 
să  reiă  firul  întrerupt  prin  moartea  Marelui  Şaguna. 

Să  purifice  atmosfera  morală  din  biserică,  izgonind 
duhul  mamonei  şi  reîntronând  spiritul  credinţelor  tari, 
al  convingerilor  drepte,  al  atitudinilor  cinstite,  al  mora¬ 
vurilor  severe  şi  puritane.  Să  selecţioneze  valorile,  aşe¬ 
zând  pe  fiecare  la  locul  ei.  Şi  mai  ales  să  se  îngrijească 
serios  de  recrutarea  şi  formarea  clerului  superior  de  mâne, 
chemat  să  aducă  în  interiorul  bisericei  o  pulsaţie  de  vieaţă 
sufletească ,  potrivită  trebuinţelor  obşteşti  şi  exigenţelor 

vremii.  Iubitor  de  biserică. 


Rezultatele  certelor  lăuntrice  din  Biserică. 

Cuprinsul:  Certele  lăuntrice  din  Biserică.  Rezultatele  lor  supărătoare. 
Desvoltarea  scepticismului,  indiferenţei  etc.  Progresele  raţionalismului, 
dezastruoasa  lui  influenţă... 

Toate  Bisericile  creştine  sunt  tulburate  de  o  mulţime 
de  desbinări  lăuntrice;  acesta-i  un  fapt  mult  prea  sigur, 
decât  ca  să  mai  fie  de  lipsă  a-1  dovedi.  Aceste  desbinări 
sunt  deplorabile,  mai  ales  când  le  priveşti  din  punctul 
de  vedere  al  intereselor  generale  ale  creştinismului;  căci, 
de  o  parte  ele  slăbesc  spiritul  religios  în  populaţii,  de 
altă  parte  împrumută  arme  îngrozitoare  duşmanilor  creşti¬ 
nismului. 

Printre  chestiunile  agitate  în  sânul  diferitelor  Biserici, 
nu  se  poate  tăgădui,  că  n’ar  fi  mai  multe,  care  ating 


-  129  - 


punctele  fundamentale  ale  doctrinei,  şi  care  ridică  pro¬ 
blemele  cele  mai  greu  de  rezolvi!  Vivacitatea,  cu  care 
îşi  susţin  atleţii  diferitelor  opiniuni  modul  lor  de  vedere, 
îşi  are  răsunetul  ei  departe,  scandalizează  adeseori,  sa- 
mănă  pururea  îndoiala  în  inteligenţele  puţin  exersate, 
tulbură  conştiinţele,  clatină  credinţa  în  inimile  cele  mai 
bine  dispuse  a  i  se  supune.  De  acî  decurge  un  rău 
lăuntric,  care  roade  încetul  cu  încetul,  asemenea  unui 
cancer,  părţile  sănătoase  din  sufletele  încă  creştine,  care 
le  lasă  prada  unei  indiferenţe,  care  e  —  într’adevăr,  — 
dacă  ne  încumetăm  să  vorbim  astfel,  descompunerea 
omului  în  fiinţa  Iui  morală. 

Cum  voiţi,  ca  credincioşii  unei  Biserici,  lipsiţi  de 
învăţătură  în  cea  mai  mare  parte,  absorbiţi  de  lucrările 
lor  zilnice,  de  grijile  continue  pentru  trebuinţele  familiei, 
să  poată  crede,  când  ei  văd  oamenii  cei  mai  inteligenţi, 
pe  păstorii  lor,  desbinaţi  cu  privire  Ia  întrebările  cele 
mai  grele  ale  doctrinei  creştine?  Ei  ar  vrea  să  creadă; 
iubesc  adevărul ;  scepticismul  este  pentru  ei  o  prăpastie, 
ce  îi  înspăimântă;  spiritul  lor  însetează  după  adevăr; 
inima  lor  are  nevoie  de  simţământ  religios,  dar  ei  nu 
pot  repausâ  în  pace  în  posesiunea  adevărului  şi  în  dra¬ 
gostea  faţă  de  bine,  din  cauza  sgomotului  neîntrerupt 
al  disputelor,  Care  ajunge  până  la  ei. 

Popoarele,  scandalizate  în  felul  acesta,  întâlnesc 
foarte  aproape  de  ele  un  raţionalism,  care  se  prezintă  inte¬ 
ligenţelor  subt  înfăţişări  seducătoare,  care  face  să  răsune 
cuvinte  aşâ  de  dulci:  libertate  de  cugetare;  suverani¬ 
tate  a  raţiunii;  ştiinţă;  filosofie;  el  nu  vrea,  susţine  el, 
să  închidă  sufletele  în  circuitul  unei  doctrine  oarecare; 
templul  lui  e  natura,  şi  cultul  lui  uşor  e  lăsat  în  sama 
voiei  libere  a  fiecăruia. 

S’ar  înşelă  cineva  grozav,  dacă  ş’ar  închipui,  că 
raţionalismul  nu  se  poate  face  înţeles,  decât  de  spiritele 

cultivate.  Limbagiul  lui  e  dimpotrivă  uşor  priceput  de 
masse,  şi  cuvintele,  care  le  are  el  mai  dragi,  le  sunt 
simpatice.  Oricât  de  puţin  să  studiem  poporul,  găsim 
într’ânsul  instincte  creştine,  simţământul  adevărului  şi  a 
binelui.  O  educaţie  creştină  de  mai  multe  veacuri  nu 
poate  dispărea  cu  desăvârşire  în  câteva  zile ;  dar  alături 
de  mărturisirile  unor  suflete  dela  natură  creştine ,  întâlneşti 
în  popor  fărâmături  din  toate  credinţele,  care  s’au  nă¬ 
ruit  în  urma  loviturilor  repeţite  ale  raţionalismului. 

In  ce  chip  ar  putea  acest  sistem  să  lase  credinţele 
pozitive  în  nişte  spirite,  cari  înţeleg  mai  ales  negaţiunile 
iui,  dar  care  lasă  cu  necesitate  la  o  parte  demonstra- 
ţiunile  transcendentale?  Un  filosof  distins,  Iules  Simon, 
de  pildă,  poate  fi  teist,  admite  nemurirea  sufletului  şi 
deosebirea  binelui  şi  a  răului,  refuzând  să  creadă  în 
revelaţiune,  dar  dovezile,  care  demonstrează  unui  filosof 
abil  aceste  mari  adevăruri,  nu  pătrund  în  nişte  spirite, 
pe  care  educaţia  nu  le  a  făcut  destoinice  să  le  înţeleagă. 

Progresul  raţionalismului  în  societate  este  aşadară 
progresul  scepticismului,  al  indiferenţei,  şi,  prin  urmare, 
al  slăbirii  simţului  moral  şi  al  discompunerei  sociale. 

Nimeni  nu  poate  tăgădui,  că  acest  sistem  este  astăzi 
foarte  răspândit  în  Franţa,  în  Anglia  şi  în  Germania. 
El  tinde  să  învăluie  ca  într’o  reţea  toate  Bisericile. 

Intre  astfel  de  împrejurări,  creştinii  au  o  mare  da¬ 
torie  de  împlinit:  aceea  de  a-şi  concentra  toate  silinţele 
împotriva  inimicului  comun.  Câtă  vreme  în  sânul  tuturor 
Bisericilor,  lumea  poartă  lupta  cu  îndărătnicie  pentru 
nişte  opiniuni,  pentru  formele  cultului,  vrăşmaşul  sparge 
creştinismul  însuşi;  neagă  obârşia  lui  divină;  face  din 
Cuvântul  întrupat  un  om  falibil,  şi,  din  toate  adevărurile, 
ce  le-a  vestit,  tot  atâtea  sisteme,  cari  nu  pot  susţine  o 
discuţie  luminată. 

Pentruce  să  căutăm  a  ne  face  iluzii  asupra  plăgilor 
lăuntrice  ale  Bisericilor  şi  asupra  primejdiei,  ce  ameninţă 
creştinismul?  Toată  lumea  le  cunoaşte,  şi,  dacă  uneori 
lumea  caută  să  înşele  opinia  cu  privire  la  acţiunea 
stricăcioasă  a  raţionalismului  în  sânul  societăţii  creştine, 
adevărul  smulge,  întâmplător,  cele  mai  triste  mărturisiri. 

Un  jurnalist,  care  contribue  în  măsură  mare  la 
succesul  vrăşmaşului  prin  doctrinele  exagerate,  ce  le 
susţine,  şi  prin  tonul,  cu  care  le  apără,  scria,  sunt  câţiva 
ani,  aceste  linii,  în  cari  situaţiunea  religioasă  este  zu¬ 
grăvită,  în  mod  exagerat,  e  drept,  dar  adevărat  subt 
anumite  raporturi: 

«Numărul  vrăşmaşilor,  încrederea  lor,  care  nu-i  mai 
mult  îndrăsnială,  atât  sprijin  găsesc  ei  pe  pământ,  şi  atâta 
răbdare  în  ceriu,  slăbiciunea  aparentă  a  popoarelor, 
uşurinţa  evidentă  de  a  năbuşi  până  la  murmur,  abon- 
denţa  şi  perfecţiunea  instrumentelor  de  luptă,  de  temut 
în  cele  mai  debile  mâni,  toate  aceste  trăsături  sunt 
capabile,  nu  să  stingă,  ci  să  înfricoşeze  credinţa.  Lumea 
crede,  că  va  vedea  apropiindu-se  aceea  oară  supremă, 
când  Mama  lumii  creştine,  tăgăduită  de  cătră  nebunie, 
părăsită  de  nerecunoştinţă,  nutrită  din  umiliri,  scăldată 
în  lacrimi,  udată  de  sânge,  învinsă  până  şi  în  iubirea 
ei,  nu  va  vedea  decât  mai  multe  frunţi,  peste  care  se 
vor  puteâ  coborî  binecuvântările  ei,  şi  când  va  trebui  să 
denunţe  ea  însăşi  Soţului  său  întărâtat  pe  patricizii,  cari 
vreau  să-i  răpească  cinstea  şi  vieaţa. 

«  Va  veni  într’adevăr  o  zi,  când  mândria  omenească 
şi  puterea  lui  Dumnezeu  vor  schimbă  cel  din  urmă 
cuvânt.  Acea  zi  grozavă,  dies  illa ,  va  veni,  fără  îndoială, 
când  păcatul  actual  al  Europei  va  deveni  păcatul  general 
al  lumii,  care,  văzându-se  rânduită  întreagă  subt  legea 
lui  Hristos,  11  va  părăsi  întreagă... 

« Societatea,  din  zi  în  zi,  c’o  ardoare  tot  mai  neîn- 
frântă,  alungă  pe  Dumnezeu  din  legile  sale,  din  ştiinţele 
sale,  din  artele,  din  moravurile  sale;  ea  îl  alungă  din 
inima  popoarelor;  blăstămul  public  şi  perpetuu  este 
organizat,  ca  altădată  rugăciunea ;  există  o  tendinţă  a 
naţiunilor  d’a  nu  lăsă  pe  pământ  nici  o  umbră  de  ocâr- 
muire  dumnezeească,  de  a  exista  religiunea  în  rangul 
umilit  al  serviciilor  publice,  a  nu-i  mai  îngădui  nici  o 
contrazicere»... 

Acestea  sunt  mărturisirile  declamatorice  ale  unui 
om,  căruia  îi  place  să  laude  triumfurile  creştinismului, 
şi  să-şi  verse  dispreţul  asupra  acelora,  cari  îl  atacă. 

Făcând  tabloul  relelor  din  societatea  religioasă,  am 
vreâ  să  facem  pe  toţi  creştinii  să  înţeleagă  necesitatea 
de  a  se  uni,  şi  pe  scriitorii  creştini,  că  întâia  datorinţă 
a  lor  este  de  a-şi  împreună  toate  sforţările  pentru  a 
aşeză  adevărata  doctrină  a  lui  Ii  sus  Hristos  în  faţa 
acestui  raţionalism,  care  are  urmări  aşa  de  deplorabile. 

Chestiunile  religioase  sunt  fără  îndoială  cele  mai 
însemnate,  ce  le  poate  omul  răspândi  în  societate;  ele 
au  privilegiul  de  a  sugeră  cele  mai  multe  simpatii  sau 
cele  mai  multe  uri.  Ca  atari  ar  trebui  deci  să  fie  tot¬ 
deauna  expuse  cu  acurateţe,  cu  preciziune,  deosebind 
bine  celece  aparţin  cu  adevărat  la  religiune  de  ceeace 
nu  se  ţine  de  ea.  Tocmai  aceasta  n’o  fac  cei  mat  mulţi 
dintre  scriitori;  ei  se  pasionează  de  obiceiu  pentru  cutare 
sau  cutare  ideie,  pe  care  o  adoptă  ca  fiind  adevărată; 
ei  îi  supun  toate  cercetările,  toate  reflexiile  lor;  pun 
exclusiv  în  serviciul  ei  toate  puterile  lor  sufleteşti.  Tot 
ceiace  nu-i  conform  cu  aceasta  ideie,  pe  care  au  în¬ 
drăgit-o  în  inteligenţa  lor,  ei  atacă  cu  toată  vioiciunea 
şi  osândesc  cu  toată  asprimea;  dragostea,  ce-i  orbeşte 
cu  privire  la  ideia  lor  de  predilecţie,  îi  împiedecă  de  a-i 

observă  scăderile,  şi  de-a  înţelege  puterea  argumentelor, 
ce  i  se  opun. 

Acesta  este  unul  din  isvoarele  de  căpetenie  ale 
desbinărilor  lăuntrice,  care  neliniştesc  Bisericile. 

Dacă  oamenii  cu  idei  preconcepute  sunt  atât  de 
periculoşi  pentru  pace  şi  unire,  ce  vom  zice  de  oamenii 
violenţi  şi  pasionaţi,  care  voiesc  să  facă  să  triumf eze, 
în  orice  chip,  şi  prin  toate  mijloacele,  partida,  căreia 
s’au  devotat?  In  genere,  aceşti  oameni  n’au  nici  o  con¬ 
vingere;  ei  iau  drept  convingere  exaltarea  febrilă,  care 
îi  frământă,  şi  care  ar  luă  a  doua  zi  o  altă  direcţie, 
dacă  interesul  lor  ar  cere.  Dovada  e,  că-i  vezi  schim- 
bându-şi,  rând  pe  rând,  planurjle,  ideile,  liniile  politice 
sau  filosofice,  după  împrejurări.  Tot  ce  scriu  aceşti 
oameni,  e  plin  de  declamaţii  goale,  de  fraze,  ce  urmăresc 
efect,  de  aserţiuni  îndrăsneţe.  Fiindpă  ei  împrăştie  mâ¬ 
nioşi  ideile  cele  mâi  răspândite,  îşi  atribuiesc  un  curaj 
superior  şi  un  punct  de  vedere  aşa  de  înalt,  încât  cred 
că  planează  mai  pe  sus  de  cele  mai  înalte  regiuni  in¬ 
telectuale;  dacă  întâlnesc  în  calea  lor  ştiinţa  şi  istoria, 
care  desmint  teoriile  lor,  dau  peste  cap  atât  ştiinţa,  cât 
şi  istoria;  dacă  le  aduci  înainte  argumentele  cele  mai 
hotărâtoare,  nu  eşti  decât  un  liber-cugetător,  un  eretic, 
un  duşman  al  Bisericii. 

Lumea  începe  să  înţeleagă  cât  rău  fac  societăţii 
creştine  aceşti  apărători  ai  unor  idei  pretinse  religioase, 
care  mişcă  totul,  tulbură  totul,  care  încep  toate  chestiunile, 
fără  să  le  cunoască;  care  tăgăduiesc  învăţăturile  cele 
mai  sigure  ale  creştinismului,  în  numele  Bisericii  lui 
Isus  Hristos;  care  fac  atâta  sgomot  până  ce  ajung  să 
fie  ascultaţi  de  lume.  Dar  lumea  se  întoarce  cu  desgust 
din  faţa  teoriilor  lor,  şi  cei  cari  n’au  nici  destulă  ştiinţă, 
nici  destulă  imparţialitate  pentru  a  recunoaşte  falsitatea 

sistemelor  şi  aserţiunilor  lor,  aruncă  răspunderea  asupra 
creştinismului  şi  îl  dispreţuiesc. 

Se  poate  susţine  sus  şi  tare :  scriitorii,  care  au  luat 
rolul  de  bătăuşi  ai  anumitelor  teorii,  în  numele  Evan¬ 
gheliei  şi  al  Bisericii,  au  făcut  mai  mult  rău,  atât  uneia 
cât  şi  alteia,  prin  pamfletele  lor  presărate  cu  ortodoxie, 
de'cât  sarcasmele  lui  Voltaire!  Cum  vreţi,  ca  lumea  să 
se  lase  cuprinsă  de  dragoste  faţă  de  un  creştinism,  care 
n’ar  fi  decât  nimicirea  raţiunii,  faţă  de  o  Biserică, 
care  ar  fi  personificarea  permanentă  a  absolutismului 
intelectual?  Lumea  nu  va  renunţa  nici  când  la  drep¬ 
turile  şi  la  folosirea  legitimă  a  raţiunii;  dacă  nu  cumva 
vei  convinge-o,  că  Evanghelia  dă  cea  mai  largă  sa¬ 
tisfacere  trebuinţelor  inteligenţii;  că  credinţa  şi  raţiunea, 
în  loc  de-a  fi  vrăşmaşe  una  alteia,  sunt  două  surori,  care 
au  eşit  din  sânul  lui  Dumnezeu  însuşi,  şi  cari  se  îm¬ 
brăţişează  cu  dragoste  în  Cuvântul  Iui  Dumnezeu,  des¬ 
coperit  lumii,  nici  când  nu  va  ajunge  lumea  să  con¬ 
vertească  pe  oameni  la  Evanghelie.  Teoriile  contrare 
nu  vor  putea  da  naştere  decât  repulsiunii  universale. 

Un  lucru  unic  în  felul  său,  e,  că  partizanii  disordinei 
religioase,  care  aparţin  Bisericii  romane,  au  luat  de 
pretext  al  declamaţiilor  lor,  unitatea.  Sub  acest  cuvânt, 
ei  nu  înţeleg  împreunarea  raţională  a  inteligenţelor  în 
ce  priveşte  credinţa  în  învăţăturile  descoperite,  ci  uni¬ 
formitatea,  curat  formalistă,  exterioară,  în  ce  priveşte 
practicele  simple  liturgice  şi  disciplinare.  N’ai  crede,  ca 
nişte  oameni  cu  judecată  să  poată  luâ  drept  scop 
aparent  al  silinţelor  lor  o  unire  imposibilă,  şi  ca  ei  să 
fie  în  stare  să  proclame  ca  tot  atâtea  victorii  pretinsul 
progres  al  acestei  uniri  factice,  care,  în  fond,  nu-i  decât 
anarhia  cea  mai  complectă.  Ca  să  întroduci  uniformitatea 
într’o  localitate  restrânsă,  având  aceleaşi  moravuri,  ace- 

leaşî  obiceiuri,  aceleaşi  gusturi,  înţelegem;  dar  ca  să 
cauţi  a  aruncă  într’o  moară  uniformă,  din  punctul  de 
vedere  al  practicei  religioase,  popoare,  care  se  deose¬ 
besc  esenţial  între  ele,  noi  nu  putem  crede  ca  un  singur 
om  inteligent  să  fi  putut  —  din  convingere  —  să  se 
dedice  unei  opere  de  această  natură. 

Ori  în  ce  parte  îşi  roteşte  omul  privirile,  întâlneşti 
popoare  pasionate  pentru  indepedenţa  lor  pentru  a  trăi 
o  vieaţă  proprie  personală,  ca  să  zicem  aşa;  angajându  se 
în  acest  scop  la  luptele  cele  mai  vii;  împotrivin- 
du  se  ori-cărei  încercări,  ce  s’ar  ridică  pentru  a  le  tul¬ 
bură  în  posesiunea  a  tot  aceia  ce  privesc  ele  ca  prin¬ 
cipiul  şi  temelia  naţionalităţii  lor;  a  întreprinde  nivelarea 
tuturor  practicelor  contrare,  spre  a  stabili  uniformitatea 
religioasă,  aceasta  ar  fi  tot  aşa  un  lucru  de  raţional, 
ca  şi  proiectul  de  a  coborî  munţii  sau  de  a  ridică  văile, 
cu  scopul  ca  să  dai  pământului  o  suprafaţă  uniformă. 
Cu  toate  acestea,  sub  masca  acestei  unităţi  imposibile, 
tulbură  Bisericile  scriitori,  care  se  ţin  catolici,  şi  aruncă 
peste  tot  locul  disordinea  şi  desbinarea ;  în  numele  ace¬ 
stei  utopii  samănă  ei  în  toate  părţile,  în  numele  Bisericii 
şi  al  lui  Iisus  Christos,  anatemele  şi  sentinţele  cele  mai 
aspre. 

Ce  resultă  din  teoriile  acestor  scriitori?  Aceea  că 
filosofi  distinşi  fac  afirmaţia,  că  catolicismul  este  incom¬ 
patibil  cu  principiile  cele  mai  esenţiale  pentru  vieaţa 
naţiunilor.  Ce  înţeleg  ei  sub  catolicism?  înţeleg  acea 
teorie  despre  absolutism  şi  despre  teocraţie,  pe  care 
lumea  o  predică  cu  atâta  încăpăţânare;  în  felul  acesta 
s’a  ajuns  a  se  dă  acestui  cuvânt  un  înţeles  într’atâta  de 
odios,  încât  oameni  grei  şi  religioşi  nul  mai  pot  admite. 

Catolicismul  este  el  în  sine  însuşi  vrăşmaş  al  li¬ 
bertăţii  şi  al  filosofiei?  Aceasta  e  tot  una  cu  a  zice,  că 

Evanghelia  este  contrară  atât  uneia  cât  şi  alteia,  deoa- 
re-ce  catolicismul  nu-i  decât  creştinismul  complet.  Dacă 
l-ar  înţelege  aşa,  lumea  nu  s’ar  ridică  împotrivă-i  cu 
atâta  imprudenţă  şi  nedreptate ;  dar  scriitorii  noştri  vio¬ 
lenţi  posează  aşa  de  adeseori  drept  adevăraţi  catolici, 
ei  se  fălesc  cu  atâta  aplomb  cu  ortodoxia  lor,  încât  lumea 
a  ajuns  aşa  de  departe,  încât  confundă  teoriile  lor  cu 
catolicismul  însuşi. 

Dacă  oameni  inteligenţi  s’au  înşelat  în  aceasta  pri¬ 
vinţă,  nu  se  ooate  nimeni  mira,  că  popoarele  au  căzut 
în  aceeaşi  greşală,  că  ele  au  făcut  acelaş  amestec;  aşa 
să  se  înţeleagă  faptul,  că  noui  prejudiţii  s’au  grămădit 
împotriva  Bisericii,  şi  că  neştiinţa  şi  violenţa  unor  pa- 
ladini  ai  ortodoxiei  au  produs  nenumăraţi  inimici  pentru 
creştinism. 

Aceste  resultate,  pe  care  toţi  oamenii  religioşi 
Ie  deplâng,  trebuie  să  facă  pe  toţi  adevăraţii  creştini 
să  înţeleagă,  că,  în  loc  să  se  desbine  cu  privire  la  ce- 
stiunile  secundare  şi  să  lupte  pentru  nişte  sisteme,  sunt 
datori,  înainte  de  toate,  săseuniască  întru  apărarea  marilor 
adevăruri  creştine  şi  a  relevaţiunii. 1 

După  Ren6-Fracois  Guettee  /fa  Beleuţâ. 


*  Acest  articol  a  fost  scris  de  celebrul  teolog  Guettee  până  ce  încă 
nu  trecuse  formal  la  biserica  ortodoxă.  El  combate,  deci,  stări  din  sânul 
bisericei  papiste,  dar  principiile  în  numele  cărora  face  aceste  critici  sunt 
interesante  şi  de  folos  a  le  cunoaşte.  Sub  «catolicism»  Guettee  înţelegea 
deja  atunci  altceva  decât  biserica  papistă  şi  creştinismul  reprezentat  prin  ea. 

Să  ne  rugăm!1 

Tatăl  nostru,  carele  eşti  în 
ceHuri.... 

Mat.  Cap.  6.  v.  9. 

Iubiţi  Creştini ! 

Cunoaşteţi  oare  ceva  mai  sfânt  şi  mai  înălţător,  pentru 
acei  cari  vreau  să  se  numească  creştini  adevăraţi,  decât 
«.Tatăl  nostru »?  Răspunsul  ce-1  citesc  din  ochii  tuturora 
este  aşa  de  limpede,  încât  nu  simt  trebuinţa  de  a-1  mai 
repetă.  Pare  că  văd  încă  urmele  lui  neşterse  în  tot 
locul,  în  cuprinsul  acesta  larg  de  biserică,  în  mireasma 
dulce  de  tămâie  ce-a  rămas  pretutindenea,  asemenea 
unei  amintiri  binefăcătoare.  Tatăl  nostru,  e  rugăciunea 
armonioasă  ruptă  de  pe  buzele  lui  Isus,  în  clipa  când 
s’au  furişat  în  preajma  lui  apostolii,  cu  inimile  învăpă¬ 
iate  de  credinţă,  şi  l-au  agrăit  în  chipul  următor: 
«Doamne,  învaţă-ne  să  ne  rugăm,  căci  şi  Ioan  a  învăţat 
pe  ucenicii  săi»....  Tatăl  nostru,  e  rugăciunea  celor  tnai 
tainice  cugete  ale  sufletului  omenesc;  e  rugăciune  de 
căpetenie  ce  ni  s’a  spus  în  întregul  curs  al  vieţii  noa¬ 
stre,  pe  care  creştinătatea  n’a  pregetat  să  o  rostească 
cu  încredere,  dela  întemeierea  ei  şi  până  în  vremurile 
de  azi ;  e  rugăciunea  clopotelor  de  liturgie  şi  cădelniţa 
de  prohod,  îndoliată,  pe  marginea  groapei ;  e  rugăciunea 
împreună  cu  care  ne -am  născut,  am  dat  piept  cu  vijeliile 
vieţii  şi  sub  binecuvântarea  căreia  am  privit  răsărind 
pe  creştetul  capului  nostru  pletele  cărunte;  cu  un  cu¬ 
vânt  e  rugăciunea  cu  care  am  legat  în  totdeauna  fuiorul 
rupt  al  zbuciumărilor  tulburi  de  azi,  cu  credinţa  nestră¬ 
mutată  a  unui  trecut  plin  de  o  adâncă  evlavie. 

Prin  urmare  putem  înţelege  uşor  din  toate  acestea, ' 
că  avem  destule  cauze  să  zăbovim  câteva  clipe,  stă¬ 
ruind  asupra  înţelesului  ei,  pentru  de  a  putea-o  trece  prin 
sita  cugetării  noastre.  Eu  sunt  încredinţat  pe  deplin  că 
de  s’ar  întâmplă  printr’o  nenorocire  oarecare,  să  uităm 
fără  de  veste,  ca  loviţi  de  un  trăsnet  toate  rugăciunile, 

1  Din  volumul  de  predici  ce  va  apâreâ. 

şi  sufletul  nostru  s’ar  preface  într’o  stană  de  piatră,  so¬ 
cotesc  totuşi,  a  fi  cu  neputinţă,  să  se  găsească  un  singur 
om,  care  la  auzul  ei  să  nu-şi  plece  fără  de  voe  capul, 
să  nu-şi  împreune  mâinile  şi  să  nu  rostească  încet,  pe 
şoptite,  fără  să  vrea,  fără  să  ştie,  cuvintele  ei  pline  de 
farmec.^Pilda  cea  mai  strălucită  ce  ne-o  poate  da  cineva 
în  privinţa  aceasta,  este  întâmplarea,  pe  care  am  cetit-o 
într’o  gazetă  în  cursul  celor  dintâiu  zile  ale  răsboiului 
european,  când  armatele  biruitoare  ale  Germanilor  se 
apropiau  ca  un  puvoiu,  de  inima  Franţei,  ^de  Paris. 

îşi  poate  închipui  orişicine  cu  uşurinţă,  spaima  cumplită 
ce  cuprinsese  în  clipele  acelea  marele  oraş  al  necredinţei 
şi  al  bârfitorilor  de  Dumnezeu.  Cu  fiecare  ceas  care 
trecea,  primejdia  se  apropia  mereu,  şi  deodată  bubuiturile 
tunului  se  auziră  prevestitoare  de  rău,  din  zarea  înde¬ 
părtată.  ^Ca  la  un  semn  dat  de  o  mână  nevăzută,  bi¬ 
sericile  goale  de  odinioară  se  umplură  de  lume,  de 
oameni  înspăimântaţi,  pe  feţele  cărora  se  putea  ceti 
desnădejde  şi  groază,  de  copii  şi  femei,  cari  nu  ştiau 
ce  vreau  şi  nu  erau  în  stare  să  priceapă  ce  se  petrece 
în  jurul  lor.  Oare  ce  doreâ  mulţimea  aceasta?  Ea  simţea 
că  are  lipsă  de  ceva;  că  trebue  să  îndeplinească  un 
lucru,  de  care  nu-şi  da  bine  seama;  să  rostească  un 
cuvânt  prin  care  să-şi  poată  uşura  neliniştea  înfiorătoare 
din  suflet.  Dar  rugăciunea  care  ar  fi  putut  să  le  mul- 
comească  groaza,  zburase  de  mult  de  pe  buzele  lor, 
şi  mintea  lor  uitase  că  peste  marele  nenorociri  ale  lumei, 
tronează  deasupra  un  tată  atotstăpânitor  şi  puternic. 
Ei  nu  ştiau  să  se  roage  şi  steteau  cu  ochii  căscaţi  şi 
nedumeriţi,  cerând  parecă  într’un  glas  ajutorul  altarului. 
^Preoţii  împrăştiară  atunci  bucăţi  mari  de  hârtii  în  mulţime, 
pe  cari  erau  tipărite  cuvinte  de  îndemn  şi  încurajare. 
fFiecare  îşi  aruncă  cu  lăcomie  ochii  asupra  celor  scrise 
şi  ca  Ia  un  semn,  căzură  cu  toţii  în  genunchi,  şi  înce¬ 
pură  să  se  roage.  Din  murmurul  acela  de  glasuri  care 
creştea,  la  început  nelămurit,  apoi  tot  mai  limpede,  se 
desprinseră  dintr’odată,  ca  într’o  fulgerare  de  lumină, 
următoarele  cuvinte:  Tatăl  nostru  carele  eşti  în  ceriuri! 


-  139  — 


Şi  ca  prin  minune,  teama  începu  să  dispară,  şi  o  în¬ 
credere  neţărfnurită  să  întipări  parecă  deodată,  în  marea 
aceea  de  capete  omeneşti! 

«Tatăl  nostru  carele  eşti  în  ceriuri» !  Câtă  iubire 
de  oameni  şi  cât  belşug  de  cinste  pentru  noi,  cuprind 
cuvintele  acestea.  Dumnezeu  este  Tatăl  nostru,  iar  noi 
suntem  fii  lui.  In  adevăr  dacă  vom  cumpăni  nimicnicia 
firei  noastre,  şi  înrudirea  ei  de-aproape  cu  pământul, 
cu  pulberea  şi  cu  cenuşa;  dacă  ne  vom  aduce  aminte 
că  din  pământ  suntem  cu  toţii,  şi  iarăş  în  pământ  ne 
vom  întoarce,  este  cu  neputinţă  să  nu  ne  mirăm  de 
nesfârşita  bunătate  a  lui  Dumnezeu  faţă  de  noi,  când 
EI  ne  îngădue  să-I  numim:  Tată!  Căci  acesta  e  cuvântul 
dulce  pe  care-1  rostesc  mai  întâiu  buzele  nevinovate 
ale  copilului:  Tată!  Tată!  Acesta-i  cuvântul  cel  mai 
preţios,  din  întreaga  comoară,  pe  care  Isus  a  lăsat-o  de 
zestre  bisericii  sale.  Cu  repetarea  acestui  cuvânt  s’a 
săvârşit  acea  minunată  schimbare  în  vieaţa  Fiului  ră¬ 
tăcit,  ce-a  strigat  din  mâhnirea  inimii  lui:  «Tată  greşit-am 
înaintea  Dumnezeului  meu».  Acesta-i  cuvântul  pe  care 
nu-1  poate  ocoli  nici  cea  mai  puternică  mărturisire  de 
credinţă  creştinească,  —  şi  împreună  cu  acest  cuvânt 
îşi  încredinţează  creştinul,  murind,  sufletul  său  în  mâ- 
nile  ziditorului... 

In  biserica  din  Ierusalim  se  ridică  odinioară  o  stâncă 
puternică  de  granit,  care  siujeâ  de  prestol,  şi  de  unde 
se  aducea  jertfă  lui  Dumnezeu.  Altarul  acesta  se  mai 
păstrează  încă  şi  azi.  El  este  încunjurat  însă  de  toată 
strălucirea  unei  biserici  turceşti,  numită  «Moschea  lui 
Omar»,  şi  este  unul  din  cele  mai  sfinte  locuri  de  în¬ 
chinare  ale  Mohamedanilor.  Cu  mult  mai  înainte  de  ce 
şi-au  zidit  Evreii  templul  lor  la  Ierusalim,  stetea  stânca 
aceea  înfiptă  acolo,  pe  vârful  Sionului,  ca  un  puternic 
semn  de  mărturie.  Ea  avea  menirea  să  arete  poporului, 
din  neam  în  neam,  locul  unde  Avram  eră  să-şi  aducă 
lui  Dumnezeu  de  jertfă  pe  fiul  său.  Prestolul  acesta, 
după  toate  socotelile  învăţaţilor  pare  a  fi  unul  din  lo¬ 
curile  cele  mai-  străvechi  de  jertfă  şi  de  rugăciune,  pe 


cari  le-a  înălţat  odinioară  omenirea.  Trebue  să  vă  spun 
însă,  că  în  mijlocul  acelor  mii  de  ani  şi  milioane  de 
jertfe  şi  de  rugăciuni,  nu  s’a  găsit  un  singur  om  care 
să-l  fi  numit  pe  Dumnezeu  odată  cel  puţin:  «Tată»! 
Ce  se  întâmplă  însă  astăzi?  «Cel  pământesc  pe  cel  din 
ceriuri,  cel  muritor  pe  cel  nemuritor,  celce  încă  ieri  eră 
abia  pulbere,  cutează  să-l  numească  Tată,  pe  acela  care 
este  Dumnezeu  din  vecinicie»,  zice  sfântul  loan  Gură 
de  Aur.  Este  adevărat  că  vom  întâlni  în  cărţile  Testa¬ 
mentului  Vechiu  locuri,  în  cari  Dumnezeu  este  agrăit 
cu  fermecătorul  nume  de  Tată.  Dară  în  locurile  acelea 
el  e  numit  astfel  numai  cu  privire  la  însuşirea  lui  de 
făcător  al  lumii.  Aşa  spre  pildă  zice  Moisi:  «El  esţe 
tatăl  tău  şi  domnul  tău,  care  te-a  făcut  şi  te-a  zidit». 
Iar  prorocul  David  îşi  înalţă  uneori  glasul  aşa  de  pă¬ 
trunzător,  încât  graiu  omenesc  este  cu  neputinţă  să  în¬ 
treacă  rugăciunea  lui  ferbinte.  Cu  toate  acestea,  din 
strunele  harfei  lui,  lipseşte  ceva.  Lipseşte  cuvântul  Tată, 
prin  rostirea  căruia  rugăciunea  se  sfinţeşte,  primeşte 
căldură,  şi  pecetea  nevinovăţiei  copilăreşti,  pe  care  nici 
un  alt  nume  nu  este  în  stare  să-l  împrumute.  A  trebuit 
să  vină  Isus,  ca  să  dea  pildă  nepreţuită  de  rugăciune 
ucenicilor  săi  şi  să  înfăptuiască  legătura  de  tată  şi  fiu 
între  Dumnezeu  şi  omenirea  pierdută!  Ori  şi  cât  s’au 
silit  învăţaţii  tuturor  vremurilor  să  afle  cine  este  Dum¬ 
nezeu,  această  taină  a  tainelor  —  ei  n’au  fost  în  stare, 
căci  Dumnezeu  este  mai  mult  decât  un  singur  nume! 
Ori  cât  s’au  silit  cercetătorii  firii  şi  ai  legilor  ei,  să-i 
afle  urmele  pe  bolta  cerească  şi  în  măruntaele  pămân¬ 
tului,  —  pe  el  însă  nu-1  aflară,  deoarece  Dumnezeu 
este  mai  presus  decât  măreaţa  alcătuire  a  lumii.  Această 
taină,  acest  adevăr  de  care  are  nevoie  inima  omenească, 
după  care  strigă  şi  însetoşează  ziua  şi  noaptea  ome¬ 
nirea,  ni  l-a  descoperit  Isus.  Fără  de  nici  o  învăţătură 
mai  înaltă,  el  ne  ia  cu  bunăvoinţă  de  mână,  ne  scoate 
la  lumină  şi  tâlcuind  adâncul  înţelepciunii  dumnezeeşti, 
aşa  precum  numai  el  putea  să  o  facă,  ne  îndeamnă  să 
ne  apropiem  de  stăpânul  ceriului  şi  cu  bucurie  să-i 
zicem:  «Tatăl  nostru  carele  eşti  în  ceriuri». 

Cugetul  că  mi  s’a  dat  voe  mie,  —  picăturii  de  apă  în 
marea  neţărmurită  a  lumii,  —  să  chem  numele  lui  Dumnezeu 
şi  să  mă  rog  aceluia  în  faţa  căruia  stelele  se  spuzesc, 
şi  soarele  se  întunecă  ca  un  bulgăre  de  pământ,  mă  ridică 
nespus  de  mult  deasupra  tuturor  făpturilor.  Dar  îngă- 
duirea  ce  mi  o  dă  Isus,  să-l  numesc  pe  acest  vecinie 
şi  nemăsurat  Dumnezeu  «Tată  şi  Părinte;»  faptul  că-mi 
dă  voe  să  glăsuesc  cătră  el  întocmai  cum  vorbeşte  un 
copil  nevinovat  cătră  tatăl  său ;  întocmai  ca  şi  când  ne¬ 
cuprinsul  şi  preabunui  Dumnezeu  n’ar  fi  mai  ascuns 
ochiilor  inimei  mele,  decât  dragostea  care  leagă  pe  un 
fiu  de  părintele  său,  şi  ca  şi  când  nevăzutul  stăpânitor 
s’ar  află  aşa  de  limpede  în  faţa  mea,  ca  şi  tatăl  cătră 
care  copii  îşi  ridică  mâinile  strigând:  Tată!  Tată!;  ca 
şi  când  nemăsuratul  ocrotitor  al  universului  ar  fi  numai 
pentru  mine  şi  eu  pentru  el,  —  gândul  acesta  îmi  sileşte 
inima  să  bată  mai  repede,  îmi  încinge  sufletul  ca  o 
văpae,  şi-mi  smulge  fără  să  vreau  de  pe  buzele  mele 
cuvintele  apostolului  Pavel:  «O  adâncul  înţelepciunii 
lui  Dumnezeu  cât  de  necuprinse  sunt  cărările  tale  şi  cât 
de  neştiute  sunt  sfaturile  tale». 

Când  îl  numim  pe  Dumnezeu  «Tată»  o  facem  cu 
încrederea  deplină,  că  el  voeşte  să  ne  asculte  şi  să  ne 
dee  ajutorul  său.  Cuvintele  «Carele  eşti  în  ceriuri»  ne 
pune  totodată  în  vedere  şi  siguranţa  ajutorului  său.  In 
faptul  acesta  găsesc  că  se  ascunde  întreaga  putere  ne¬ 
ţărmurită  a  rugăciunei,  şi  farmecul  ei.  Cu  nenumărate 
pilde  am  putea  probă  cugetarea  aceasta.  O  mamă 
doreşte  să  vadă  pe  unicul  ei  copil  fericit  şi  în  bună¬ 
stare  :  ea  îşi  împreună  mâinile  şi  se  roagă.  O  sărmană 
văduvă  voeşte  să  dea  copiilor  ei  flămânzi  pânea  cea 
de  toate  zilele  şi  neavând  unde  s’o  găsească:  ea  cade 
în  genunchi  şi  se  roagă.  Un  bolnav  băgând  de  seamă 
că  i-se  apropie  sfârşitul  şi  aflându-se  fără  de  veste  pe 
pragul  veciniciei,  el  sărută  crucea  ce  i  o  întinde  preotul, 
şi  apoi  se  roagă.  Un  ostaş  care  pleacă  pe  câmpul  de 
luptă  îşi  ia  rămas  bun  dela  copii  şi  soţie,  şi  întocmin- 
du-şi  toate,  înainte  de  a  trece  pragul  casei  sale  părinţeşti, 
el  cade  în  genuuchi  şi  se  roagă.  Vieţuind,  lucrând  sau 

murind,  creştinul  adevărat  se  roagă  neîncetat  cu  sufletul 

f>lin  de  bucuria  norocului,  ca  şi  cu  pleoapele  grele  de 
acrimi...  Ear  dacă  fiece  tată  ascultă  şi  împlineşte  ru¬ 
gămintea  fiului  său,  cu  cât  mai  mult  va  împlini  Dum¬ 
nezeu.  Tatăl  nostru  cel  care  nu  este  departe  de  fieştecare : 
cererile,  nădejdea  şi  gândurile  noastre? 

*«Un  vapor  care  se  întorcea  din  America  şi  se  apropiă 
de  port,  fu  ajuns  pe  neaşteptate  de  o  vijelie  îngro¬ 
zitoare  şi  se  găuri  lovindu-se  pe  neaşteptate  de  o  stâncă. 
Apa  prinse  deodată  să  năvălească  în  inima  lui.  Marinarii 
alergară  la  pompe,  toate  mâinile  lucrau  din  răsputeri, 
şi  deşi  se  luară  cele  mai  largi  măsuri,  pentru  mântuirea 
vaporului,  totuşi  cu  fiece  clipă,  apa  creştea  şi-i  umplea 
cuprinsul.  Căpitanul  adună  pe  toii  oamenii  în  jurul  său, 
şi  aducându-le  la  cunoştinţă  că  nădejdea  scăpării  e 
pierdută,  îi  pregăti  cu  vorbe  de  îmbărbătare  pentru  în¬ 
grozitorul  sfârşit.  Cârmaciul  vaporului,  un  om  de  o  în¬ 
făţişare  energică  şi  sălbătăcită,  cunoscut  pentru  sângele 
lui  rece,  la  auzul  cuvintelor  căpitanului  deveni  deodată 
serios  şi  începu  să  se  mişte  neliniştit  în  sus  şi  în  jos, 
alergând  de  pe  punte  la  cârmă,  de  pe  bord  în  cabine,  şi 
scoţând  neîncetat  ceasul  de  buzunar  cu  mâna  tremu¬ 
rătoare,  întocmai  ca  şi  când  l-ar  fi  privit  de-aproape 
fiece  minută,  şi  fiece  clipă. 

Căpitanul  întâlnindu-se  odată  faţă  în  faţă  cu  el,  îl 
opri  din  mers,  şi  îi  zise:  «Suntem  pierduţi.  Peste  câteva 
clipe  corabia  noastră  va  fi  înghiţită  de  valuri.  Este  cu 
neputinţă  să  ne  mai  împotrivim  vijeliei». 

Cârmaciul  ascultă  cuvintele  căpitanului,  nepăsător, 
întocmai  ca  şi  când  cele  spuse  de  stăpânul  său  nu  i-ar 
fi  mişcat  nici  o  singură  strună  a  inimii  lui.  După  aceea 
îşi  scoase  ciasul  din  buzunar  şi  îşi  aţinti  privirea  asupra 
celor  două  arătătoare.  Făcând  la  urmă  o  mişcare,  în¬ 
tocmai  ca  şi  când  ar  fi  vrut  să  arunce  o  greutate  de 
pe  pieptul  său  de  oţel,  răspunse  cu  toată  puterea  gla¬ 
sului  său  tunător: 

«Suntem  mântuiţi  căpitane!  Este  cu  neputinţă  ca 
să  pierim!» 

Fiind  întrebat  despre  cauza  acestei  nebiruite  încrederi, 
care  izvoreâ  din  cuvintele  lui,  cârmaciul  răspunse  cu  în¬ 
sufleţire  : 

«Căpitane !  tocmai  în  clipa  aceasta,  tatăl  meu  obiş- 
nueşte  să-şi  facă  acasă  rugăciunea  sa.  Eu  sunt  sigur  că 
dânsul  să  roagă  acum  pentru  mine.  Este  cu  neputinţă 
ca  vaporul  nostru  să  se  cufunde  în  clipa,  când  bătrânul 
meu  părinte  înalţă  rugăciuni  fierbinţi  cătră  Dumnezeu». 

Călătorii  şi  marinarii  auzind  aceste  cuvinte  de  îm¬ 
bărbătare  au  prins  curaj,  şi  îndoindu-şi  puterile,  le-a 
reuşit  să  ţină  corabia  deasupra  apei,  până  ce  au  putut 
să  intre  mântuiţi  în  port»  . . . 

întâmplarea  aceasta  ne  dă  o  frumoasă  pildă  despre 
puterea  măreaţă  a  rugăciunii.  Oare  în  zilele  acestea  grele, 
în  cari  vieţuim,  .n’avem  mai  multă  nevoie  de  rugăciune 
şi  credinţă?  Iar  dacă  ştim  aceasta  pentru  ce  nu  ascundem 
în  rugăciunile  noastre  mai  multă  credinţă?  Pentruce  nu 
facem  cât  mai  des  întrebuinţare  de  acest  drept,  pe  care 
îl  au  numai  oamenii  şi  îngerii  din  cer?  Pentruce  am  uitat 
rugăciunea  şi  pentruce  o  facem  de  atâtea  ori  fără  de 
nici  un  avânt  al  inimei  şi  al  cugetării?  «Doamne  învaţă-ne 
să  ne  rugăm»,  au  zis  odinioară  ucenicii  cătră  Mântuitorul. 
Iar  Isus  le-a  răspuns:  «Tatăl  nostru  carele  eşti  în  ceruri», 
şi  i-a  învăţat  să  se  roage.  Să  învăţăm  deci  şi  noi  îm¬ 
preună  cu  ei  a  lăpădâ  pentru  un  moment  grija  cea  lu¬ 
mească  !  *  Să  învăţăm  a  ne  ridică  sus,  peste  sgomotul 
lumii,  pentru  a  îngenunchiâ  înaintea  tronului  lui  D-zeu! 
Să  învăţăm  a  întrebuinţa  rugăciunea  nu  numai  ca  ceva, 
Ia  care  au  dreptul  copiii,  ci  ca  o  datorinţă  sfântă  de 
copii  ai  Tatălui  ceresc.  Deschideţi  deci  larg  porţile  su¬ 
fletului  în  faţa  evlaviei  cuvintelor  de  rugăciune,  şi  sfărâ¬ 
maţi  gândurile  tulburătoare,  ce  vă  leagă  de  pământ,  cu 
lanţurile  fricei  şi  nepăsărei!  Incred^ţi-vă  înţelepciunii  ce¬ 
reşti,  a  cărei  maiestate  este  aşezată  sus  peste  mintea 
noastră!  Incredeţi-vă  bunătăţii  cereşti,  care  în  tot  locul 
e  aşa  de  apoape  de  fiecare,  întocmai  precum  bolta  albastră 
îşi  întinde  vestmântul  pretutindenea,  atât  peste  culmea 
mişcătoare  a  pădurilor,  cât  şi  peste  largul  cuprins  al 
oceanelor !  Incredeţi-vă  iubirii  părinţeşti,  care  ne  dă  totul, 

şi  varsă  în  inimile  noastre  întregul  ei  belşug  de  daruri ! 
Să  ne  rugăm  deci  şi  să  priveghem  aşteptând  cu  încredere 
ziua  vremii  venirii  Domnului  şi  Mântuitorului  nostru  Isus 
Hristos! 

«Odinioară,  pe  când  oraşul  Athena  din  Grecia  eră 
încunjurat  de  duşmani,  conducătorul  Grecilor,  Alcibiades, 
temându-se  ca  nu  cumva  sentinelele  de  pază,  pe  cari  le 
lăsase  să  vegheze,  să  adoarmă,  el  le  porunci  să  fie  cu 
luare  aminte  la  lumina,  ce  le  o  va  arătă  dintr’o  fereastră 
a  cetăţii.  Ameninţându-i  cu  grea  pedeapsă  pe  aceia  cari 
nu  se  vor  supune,  le  spuse  că  îndată  ce  vor  vedea 
lumina,  să  aprindă  şi  ei  lumini !  Astfel  posturile  de  veghe, 
aşteptară  fără  de-a  adormi  toată  noaptea,  ca  să  vadă 
lumina  conducătorului  lor,  —  şi  în  felul  acesta  mântuiră 
oraşul  de  primejdia  de  a  fi  cucerit  de  vrăjmaşi. 

Din  povestirea  acesta  putem  să  scoatem  şi  noi  unele 
învăţături.  Precum  Grecii  se  aflau  încunjuraţi  şi  ame¬ 
ninţaţi  de  duşmanii  lor,  tot  asemenea  suntem  şi  noi 
împrejmuiţi  de  o  ceată  puternică  de  vrăjmaşi.  Duşmanii 
noştri  însă  sunt  cu  mult  mai  tari,  mai  vicleni  şi  mai 
primejdioşi  decât  aceia,  ce  se  puteau  vedeâ.  Puterea 
întunerecului  ne  întinde  de  pretutindenea  curse,  iar  cel 
mai  grozav  duşman  pe  care-1  purtăm  cu  noi  este  ne¬ 
credinţa.  Ce  arme  putem  deci  întrebuinţa  împotriva  lui  ? 
Care  este  porunca  ce  ni-a  dat-o  marele  nostru  comandant: 
Isus  Hristos?  «Privegheaţi  şi  vă  rugaţi».  Noi  ştim  că 
se  află  în  joc  tot  ce  avem  mai  scump!  Acum  trebuie 
să  ne  hotărîm,  dacă  vrem  să  câştigăm  libertatea  sufletului 
şi  mântuirea,  sau  dacă  vrem  să  o  pierdem!  Ce  doriţi 
să  alegeţi?  Răspunsul  fieştecăruia  îl  cunosc  dinainte: 
mântuirea!  Deci  fiţi  treji  şi  aprindeţi  candela  credinţii 
şi  a  iubirii,  —  până  în  ziua  când  va  veni  Domnul  şi  va 
birui  pe  toţi  vrăjmaşii  lor.  Şi  tocmai  deoarece  nu  ştim 
şi  nu  putem  cunoaşte  sosirea  ei,  trebuie  să  îndoim  paza 
şi  să  mărim  îngrijirea  noastră.  De  aceea,  Doamne,  în- 
vaţă-ne  neîncetat  să  ne  rugăm  şi  să  priveghem,  până 
când  vom  birui  pe  toţi  duşmanii  noştri.  Amin. 

Dr.  I.  Broşu. 

Cuvântare  pentru  timp  de  răsboiu.1 * 3 

Iubiţi  Creştini! 

Răsboiul  înfricoşat  şi  fără  păreche  în  istoria  lumei  nu  se 
mai  sfârşeşte.  In  Ioc  de  a  se  potoli,  el  a  luat  întinderi  tot  mai 
mari  şi  stă  gata  să  se  lăţească  şi  mai  mult.  Astăzi  aproape  în* 
treagă  Europa  e  în  foc,  dela  răsărit  şi  până  Ia  apus,  dela 
meazăzi  până  la  meazănoapte. 

Popoarele  cele  culte  şi  civilizate  şi-au  pus  în  gând  să  se 
răpună  şi  sdrobească  unele  pe  altele.  De  un  an  şi  opt  luni 
stau  faţă  în  faţă  cei  mai  voinici  bărbaţi  ai  lor,  înarmaţi  cu  puşti 
cu  repetiţie,  cu  maşini  de  puşcat  şi  tunuri  cu  gloanţe  uriaşe, 
cu  cari  schilăvesc  şi  ucid  zeci  şi  sute  de  mii,  ba  chiar  milioane 
de  oameni,  zdrobesc  şi  pustiesc  câmpuri,  sate,  oraşe  şi  ţări 
întregi,  lăsând  pretutindenea  numai  pustietate  şi  o  mulţime  ne¬ 
numărată  de  schilozi,  de  văduve  îndurerate  şi  de  copii  orfani 
în  cea  mai  neagră  mizerie,  în  jale  şi  durere. 

I. 

«.Dar  focul  răsboiului  care  s’a  deslănţuit  asupra  noastră  nu 
e  întâmplător  şi  fără  voia  lui  Dumnezeu. 

Dacă  ispitim  scripturile  vom  află,  că  el  este  desfăşurarea 
mai  straşnică  a  luptei,  />ce  dela  întemeierea  lumei  s’a  dat  între 
«bine  şi  râu,  între  virtute  şi  păcat.  De  câteori  oamenii  s’au  de¬ 
părtat  de  cătră  Dumnezeu  şi  poruncile  Lui,  totdeauna  i-au  ajuns 
felurite  nenorociri  şi  catastrofe,  pe  cari  Dumnezeu  le-a  trimis 
deadreptul,  ori  Ie-a  îngăduit  asupra  oamenilor,  nu  numai  asupra 
celor  răi  şi  păcătoşi,  ci  adeseori  şi  asupra  celor  buni  şi  drepţi. 

1  La  compunerea  ei  am  uzat  de  următoarei? : 

1.  Cuvântare  despre  răsboiu,  de  arhim.  Vasile  Mangra  apărută  în  Nr. 

3  a)  «Telegrafului  Român»  din  1915. 

2.  Pastorala  episcopului  Dr.  Miron  Cristea,  despre  potopul  din  Banat, 
apărută  în  Nr.  64  al  «Telegrafului  Român»  din  1910. 

3.  Pastorala  de  Crăciun  a  aceluiaş,  apărută  în  Nr.  1  al  «Telegrafului 
Român»  din  1915. 

4.  Pastorala  de  Crăciun  tot  de  acelaşi,  apărută  în  Nr,  1  al  «Telegra¬ 
fului  Român»  din  1916.  îndeosebi  insă  broşura: 

5.  « îndrăzniţi ,  eu  am  biruit  lumea*,  prelucrată  după  I.  Kessler  de  Dr. 
N.  Bălan  şi  1.  Moşoîu.  Sibiiu  1915. 

Astfel  pe  vremea  lui  Noe,  văzând  Dumnezeu  că  se  în¬ 
mulţesc  răutăţile  oamenilor  pe  pământ,  a  trimis  potopul,  ca 
potopind  neamul  omenesc,  deodată  cu  el  să  curme  şi  nimi¬ 
cească  fărădelegile  Iui. 

Dupăce  din  următorii  lui  Noe  —  care  singur  scăpase  de 
potop  cu  familia  sa  —  se  înmulţi  din  nou  neamul  omenesc  şi 
în  măsură  încă  şi  mai  mare  se  înmulţiră  răutăţile  lui,  Dumnezeu 
trimise  nouă  pedepse  asupra  oamenilor.  Aruncă  foc  din  ceriu 
şi  pustieşte  cetăţile  Sodoma  şi  Gomora  cu  toţi  locuitorii  lor, 
afară  de  Lot.  A  bătut  Egipetul  cu  mai  multe  plăgi  grozave, 
ucigând  prin  ingerul  Său  pe  toţi  cei  întâi  născuţi  ai  Egipetului 
dela  fiul  regelui  până  la  fiul  servitorului.  Pe  Faraon,  care  schin- 
giuiâ  pe  Israilteni,  l-a  înecat  cu  întreagă  oştirea  sa  în  Marea 
roşie. 

Şi  totasemenea  a  fost  pedepsită  omenimea  şi  altedăţi 
pentru  răutăţile  şi  fărăgelegile  ei. 

* 

v'Reamintindu-ne  aceste  plăgi  din  îndepărtata  vechime, 
ajungem  la  convingerea,  că  aşa  se  întâmplă  şi  azi,  iubiţi  creştini. 

Cumpănind  întâmplarea  acestui  nefericit  răsboiu  cu  toate 
năcazurile  şi  urmările  lui  grozave,  ne  răsare  în  minte  gândul, 
*că  şi  deastădată  Părintele  nostru  cel  ceresc  trebue  că  pentru 
păcatele  şi  greşalele  noastre  ne-a  certat  şi  pedepsit  atât  de  greu. 

*Căci  scrutând  mai  de  aproape  vieaţa  şi  faptele  creştinilpr 
din  zilele  noastre  trebue  să  recunoaştem  că  mulţi,  ba  foarte 
mulţi  s’au  întors  de  cătră  Dumnezeu  şi  Biserica  Lui,  i-au  uitat 
poruncile  şi  bunele  îndemnuri  şi  s’au*  dedat  la  fapte  rele  şi 
potrivnice  învăţăturilor  creştine.  Mulţi  creştini  au  scos  din  su¬ 
fletul  lor  iubirea  creştinească,  care  îi  îndemnă  să  se  ajutoreze 
împrumutat  şi,  în  loc  să  se  iubească  ca  fraţii,  se  înduşmăneau 
unii  pe  alţii  şi  căutau  numai  să-şi  strice  unii  altora. 

»Gândiţi-vă  câte  păcate  se  îngrămădiseră  şi  numai  intre 
oamenii  din  satele  noastre.  rCum  unii  îşi  risipeau  averea  şi 
câştigul  lor,  îşi  stricau  sănătatea  petrecând  în  beţii  şi  în  petreceri, 
cum  unii  cuprinşi  de  mănie  şi  răsbunare  purtau  procese  pier- 
zându*şi  timpul  şi  averea  pe  la  judecăţi,  cum  se  răspândise 
*  luxpl,  adecă  podoabele  în  haine  şi  îmbrăcăminte  mai  ales  între 
femei  şi  fete,  cum  mulţi  părinţi  nu  se  străduiau  să-şi  crească 


copii  în  frica  lui  Dumnezeu,  cum  copii  rău  crescuţi  nu  mai 
ascultau  de  părinţi,  nu  cinsteau  pe  cei  bătrâni  şi  încă  de  mici 
se  dedau  la  fapte  rele ;  cum  a  intrat  pizma  şi  s’au  răspândit 
clevetirile  între  oameni;  cum  nu  se  siiau  să  facă  jurăminte 
strâmbe  şi  ucigătoare  de  suflet,  cum  nu  se  ruşinau  dela  fapte 
de  desfrânare  trupească,  cum  unii  trăiau  în  nelegiuiri  nesocotind 
bunele  orândueli  a  legii  şi  credinţei  noastre  creştineşti,  cum 
suduiau  unii  până  şi  pe  bunul  Dumnezeu  şi  toate  cele  sfinte, 
cum  alţii  erau  cuprinşi  de  multe  alte  păcate  şi  patimi. 

Iar  mai  presus  de  toate  cum  toţi  oamenii  erau  stăpâniţi  întrio 
măsură  mai  mare  ori  mai  mică  nu  de  duhul  iubirei,  al  iertării 
şi  al  păcei  dintre  olaltă,  ci  de  mănie  şi  ură,  de  simţămintele 
pismei  şi  duşmăniei  şi  de  pornirea  celei  mai  sălbatice  pofte  de 
răzbunare. 

Omenimea  întreagă  ajunsese  acolo  încât  se  puteâ  zice  cu 
dreptul  Iov,  că:  «Dumnezeu  tună  cu  tunetul  Său  grozav  şi 
oamenii  totuşi  nu-L  cunosc» 

'Deci  cum  să  nu  ne  ajungă  mănia  şi  bătaia  Iui  Dumnezeu? 

*  Ba  pentru  cei  răi  i-au  ajuns  şi  pe  cei  buni  I 

«A  trebuit  să  vină  bubuitul  tunurilor  ca  să  trezească  pe 
oameni  din  amorţeala  păcatelor  în  care  petreceau., A  trebuit  să 
ne  certe  Dumnezeu  aspru,  ca  să  ne  întoarcem  la  Dânsul. 

II. 

Iubiţi  Creştinii  Intre  milioanele  de  pe  câmpurile  de  luptă 
sunt  sute  şi  mii  de  fraţi  de  ai  noştri,  cari  stau  în  ploaia  de 
gloanţe  şi  în  bătaia  tunurilor,  iar  în  noi  cei  de  acasă  tremură 
inima  pentru  vieaţa  lor  şi  pentru  nesiguranţa  zilei  de  mâne, 
căci  aproape  nu  este  casă,  din  care  să  nu  fie  dus  în  tabără  tata 
ori  feciorul,  ori  vre-o  rudenie  mai  apropiată  ori  mai  îndepărtată. 

Câte  inimi  îngrijorate  suspină,  căci  despre  cei  iubiţi  ai  lor, 
duşi  pe  câmpul  de  luptă,  de  săptămâni,  ba  de  luni  întregi  n’au 
primit  nici  o  ştire.  Câte  şiroaie  de  lacrămi  s'au  vărsat  pentru 
cei  bolnavi  şi  pentru  cei  răniţi  de  prin  spitale,  dar  încă  pentru 
cei  căzuţi  pe  câmpul  de  luptă,  cari  nu  se  vor  mai  întoarce  acasă. 

Câţi  oameni  şi  câte  familii  sunt  astăzi,  cărora  le  lipseşte 
pânea  cea  de  toate  zilele,  cari  n’au  cu  ce  se  îmbrăcă  şi  n’au 
adăpost,  unde  să-şi  plece  capul. 

#Care  este  omul  care  în  aceste  zile  grele,  în  acest  timp 
răp  să  nu  simţească  durere  văzând  zeci  şi  sute  de  mii  de  oftaşi 
răniţi  fi  schilavi  şi  tot  atâţia  ucişi  de  arme  şi  de  boli  grele; 
văzând  părinţi  suspinând  după  fii  lor,  văzând  văduve  îndurerate 
şi  orfani  lipsiţi  de  ocrotirea  tatălui  lor,  iar  unde  din  Întâmplare 
nu-i  mamă,  cum  unii  au  ajuns  copii  ai  nimănui;  văzând  câm¬ 
purile  nimicite,  sate  şi  oraşe  pustiite  şi  alte  multe  rane  dure¬ 
roase  şi  urmări  rele  ale  răsboiului  ?  Ţi  se  sfâşie  inima  de  durere 
văzând  mulţimea  sarcinelor  pline  de  suferinţe,  ce  apasă  azi 
vieaţa  oamenilor. 

Unde  este  acum  creştinul,  carele  văzând  certarea  lui  Dum¬ 
nezeu  să  nu  simţească  durere  pentru  lipseie,  mizeriile  şi  su¬ 
ferinţele  de  tot  felul,  câte  le-a  adus  răsboiul  asupra  capului 
nostru  şi  asupra  iubiţilor  noştri,  şi  care  să  nu  se  gândească  şi 
să  nu  zică  în  inima  sa  astfel:  «Şi  eu  cu  păcatele  mele  am  mărit 
răul  din  lume  şi  am  făcut  să  vină  asupra  capetelor  noastre 
aceasta  judecată,  dar  Doamne  nu  ne  părăsi,  căci  de  aici  înainte 
am  să-mi  schimb  vieaţa  şi  să  mi-o  îndrept  după  voia  Ta  cea 
sfântă». 


HI. 

*Fără  îndoială  răsboiul  este  un  mare  rău,  dar  e  un  rău,  care 
nu  se  poate  înlătură  pe  câtă  vreme  rămâne  păcatul  în  inimile 
oamenilor,  deci  trebue  să-l  suportăm  cu  răbdare,  cum  dreptul 
lov_a  suportat  toate  nenorocirile  cari  au  venit  asupra  lui,  fără 
să-şi  peardâ  credinţa  în  Dumnezeu,  iar  ca  să  biruim  poverile 
şi  năcazurile  ce  cad  asupra  noastră,  să  învingem  grijile  şi  amarul 
ce  ne  apasă  inimele  noastre,  oni  se  cere  şi  nouă  o  neclătită 
credinţă,  răbdare  şi  tărie  de  suflet,  ne  trebue  deplină  încredere  - 
şi  nestrămutată  nădejde  în  bunul  Dumnezeu. 

in  vremuri  ca  cele  de  azi  nici  unul  dintre  noi  să  nu  fie 
mic  la  suflet  şi  slab  de  înger,  ci  fiecare  să  aibă  o  neclătită  nă¬ 
dejde  în  Dumnezeu,  zicând  înpreună  cu  psalmistul:  «Bine  este 
a  nădăjdui  spre  Domnul»  şi  «Domnul  este  luminarea  mea  şi 
Mântuitorul  meu,  de  cine  mă  voiu  teme,  Domnul  este  scutitorul 
vieţii  mele,  de  cine  mă  voiu  înfricoşa».  v 

g  Să  credem  cu  toţii,  că  ochii  Domnului  sunt  peste  tot  pă¬ 
mântul,  că  mâna  lui  Dumnezeu  cârmueşte  totul,  că* inima  lui 

Dumnezeu  chiverniseşte  toate  spre  binele  oamenilor.  *  Că  fără 
voia  Lui  nimic  în  lume  nu  se  întâmplă,  «că  nici  o  puşcătură  nu 
se  sloboade  fără  cunoştinţa  şi  încuviinţarea  lui  Dumnezeu,  chiar 
«nici  crinii  câmpului  şi  paserile  cerului  nu  cad  pe  pământ  fără 
ştirea  Tatălui  ceresc,  cu  atât  mai  mult  se  îngrijeşte  el  de  om, 
că  fără  voia  Lui  nici  un  fir  de  păr  din  capul  său  nu  cade 
Dumnezeu  îndreaptă  paşii  omului,  îl  sărăceşte  şi-l  îmbogăţeşte, 
îl  smereşte  şi-l  înalţă. 

* 

oln  cursul  acestui  răsboiu  s’a  întâmplat,  iubiţi  creştini,  că 
.-a  sosit  Ia  o  femee  vestea,  că  i-a  căzut  bărbatul  în  luptă.  In 
'desperarea  ei  s’a  sinucis,  iar  la  o  lună  soseşte  acasă  bărbatul 
crezut  mort,  teafăr  şi  sănătos,  dar  şi-a  găsit  casa  pustie.  — 
Vedeţi  unde  te  poate  duce  Jipsa  de  încredere  şi  răbdare! 

Oeci  nici  pe  o  clipă  nu  vă  perdeţi*nădejdea  de  mai  bine. 
Lăpădaţi-vă  toată  «neîncrederea  şi*  îngrijorarea,  căci«cu  ele  pă¬ 
cătuiţi  numai  împotriva  lui  Dumnezeu.  Alungaţi  din  inima 
voastră  toată  grija  şi  descurajarea  şi  vă  întăriţi  sufletul  vostru 
cu  nădejdea  şi  încrederea  în  Dumnezeu. 

IV. 

In  aceste  zile  grele,  în  mijlocul  multelor  griji  şi  năcazuri, 
nimic  nu  este  de  mai  mare  folos  pentru  suflet  şi  mai  plăcut 
lui  Dumnezeu,  #decât  rugăciunea. «Să  îndreptăm  deci  rugăciuni 
fierbinţi  din  adâncul  sufletului  nostru  cuprins  de  pocăinţă  cătră 
Părintele  cel  ceresc,  ca,  «deşi  lucruri  vrednice  de  pedepsire  am 
făcut  şi  dreapta  Lui  judecată  ne-a  ajuns,  totuşi  în  nemărginita 
Lui  bunătate  «să  ne  ierte .  şi  să-şi  întoarcă  mănia  Sa  cea  cu 
dreptate  venită  asupra  noastră  şi  iarăşi  să  ne  arete  ziua  milo¬ 
stivirii  Sale  şi  să  ne  trimită  pe  pământ  liniştea  şi  pacea  mult 
dorită  şi  bunăvoirea  şi  înţelegerea  între  oameni. 

Să  plecăm  ghenunchii  noştri  la  închinare,  să  ridicăm  şi 
împreunăm  mânile  noastre  spre  rugăciune,  zicând:  Doamne 
Dumnezeul  nostru  nu-Ţi  întoarce  faţa  Ta  dela  noi  în  aceste 
vremuri  grele,  ci  cu  darul  Tău  cel  sfânt  ne  întăreşte  credinţa, 
sporeşte-ne  nădejdea,  umple-ne  inimele  cu  simţământul  încrederii 
şi  al  iubirii  faţă  de  Tine  şi  faţă  de  legea  Ta,  ca  să  ne  slobozim 
din  robia  patimilor  noastre,  «să  ne  curăţim  sufletele'  de  tot  ce 

to 

este  rău  într’ânsele.  Nu  ne  lăpădâ  până  in  sfârşit  pe  noi  ceice 
ţi-atn  greşit  Ţie  mult  şi  nu  depărta  mila  şi  îndurările  Tale  dela 
noi,  ci  ca  cela  ce  eşti  adâncul  îndurărilor  şi  noianul  milostivirii, 
primeşte  rugăciunile  noastre  şi  ne  mântueşte  pe  noi  de  mănia 
şi  nevoia  ce  ne-a  cuprins,  ca  celace  eşti  Insu-ţi  lesne  iertător 
şi  mult  milostiv. 

Astfel  să  ne  rugăm  iubiţi  creştini  cu  toţii  şi  unii  şi  alţii, 
căci  astfel  de  rugăciuni  vor  fi  însoţite  de  binecuvântarea  lui 
Dumnezeu  şi  din  ele  se  va  revărsă  dar  şi  putere  în  inimele 
noastre. 

^Voi  părinţi,  tu  tată  şi  mamă,  rugaţi-vă  pentru  fiul  vostru, 
tu  soţie  roagă-te  pentru  soţul  tău,  voi  copilaşi  rugaţi-vă  pentru 
tatăl  vostru,  voi  surori  rugaţi-vă  pentru  fraţii  voştri,  rugaţi-vă  şi 
pentru  verii,  cumnaţii,  nepoţii,  rudeniile  voastre,  precum  şi 
pentru  prietenii,  vecinii  şi  cunoscuţii  voştri  şi  pentru  toţi  cei 
duşi  în  răsboiu,  ca  atotputernicul  Dumnezeu  să  !e  uşureze 
greutăţile  şi  năcazurile  fără  de  număr,  să-i  ferească  de  gloanţele 
duşmane,  să-i  ocrotească  şi  păzească  sănătoşi,  iar  întrucât  au 
fost  răniţi,  ca  Dumnezeu  să  le  aline  durerile,  să  le  vindece 
ranele,  să  Ie  redea  scumpa  sănătate,  ca  neschilăviţi  să  se  poată 
reîntoarce  în  mijlocul  nostru,  cari  cu  toată  căldura  iubirei  şi  a 
inimei  noastre  îi  dorim  şi  îi  aşteptăm. «Iar  pentru  cei  răposaţi 
în  răsboiu,  cari  nu  se  vor  mai  întoarce  la  vetrele  lor,  să  vă 
rugaţi  ca  jertfele  tuturora  să  ie  primească  Părintele  cel  ceresc, 
să  aşeze  sufletele  lor  în  loc  de  odihnă  şi  cu  drepţii  să-i  numere. 

Rugaţivă  zi  de  zi  pentru  iubiţii  voştri,  puneţi  vieaţa  lor  în 
mânile  lui  Dumnezeu  şi  sufletele  lor  în  inima  Lui»  Căci  şi  ostaşii 
duşi  în  bătaie,  în  tranşee  şi  pe  câmpurile  de  luptă,  precum  şi 
cei  din  spitale  se  roagă  în  fiecare  zi  şi  înainte  de  începerea 
fiecărei  lupte  pentru  ei  înşişi  şi  pentru  cei  iubiţi  ai  lor  rămaşi 
acasă.  Gândurile  lor  le  trimit  de  atâteaori  la  noi,  chiar  şi  în 
clipele  din  urmă,  când  sângele  curge  şiroiu  din  rana  lor  deschisă 
şi  sărmanii  creştini  îşi  încheie  zilele  pe  pământ  străin,  ei  se 
roagă  pentru  cei  scumpi  ai  lor  de-acasă,  pe  cari  îi  încredin¬ 
ţează  purtării  de  grije  a  lui  Dumnezeu. 

Deci  încă  odată  zic  cu  toţii  să  ne  plecăm  ghenunchii  spre 
închinare,  căci  ceice  nici  în  zile  atât  de  grele  şi  pline  de  în¬ 
cercare  ca  cele  de  acum  nurşi  împreună  mânile  la  rugăciune, 

acela  nu  ştie  că  trăeşte.  nici  pe  ce  vremuri  trăeşte.  Acela  care 
astăzi  nu  se  roagă  cu  mai  multă  pătrundere  şi  evlavie  ca  altă¬ 
dată,  acela  păcătueşte  împotriva  sufletului  său  şi  împotriva  lui 
Dumnezeu.  <?Dupăce  aproape  nu  este  familie,  din  care  să  nu 
fie  dus  cineva  în  răsboiu,  toată  casa  să  facă  rugăciuni  pentru 
ei  şi  pentru  sănătoasa  lor  reîntoarcere,  până  si  copii  nevinovaţi 
să  se  roage,  căci  sufletul  lor  fiind  nevinovat,  rugăciunea  lor  va 
află  mai  multă  ascultare  Ia  Dumnezeu. 


V. 


Iar  ca  rugăciunile  noastre  să  fie  bine  primite  şi  să  ne 
aducă  într’adevăr  folos,  ca  ele  să  străbată  ceriul  şi  pământul  şi 
să  ajungă  la  inima  lui  Dumnezeu, «trebue  să  le  facem  cu  suflete 
curate,  »lăpădâtid  păcatele  şi  patimile,  cari  ne-au  ţinut  în  robie 
până  acum,  şi  «să  ducem  o  vieaţă  curat  creştinească  împodobită 
cu  adevăratele  virtuţi  ale  creştinului. 

*Ca  să  putem  ajunge  la  aceasta,  se  recere  ca  mai  întâiu  să  ne 
ispitim  bine  vieaţa  noastră,  să  vedem  ce  cuprinde  ea,  şi 
dacă  vom  găsi  în  ea  lucruri  nefolositoare,  pe  acestea  să  le 
scoatem  afară  şi  să  ne  întocmim  toate  gândurile,  toate  simţă¬ 
mintele,  toate  vorbele  şi  faptele  noastre  după  voia  lui  Dumnezeu. 
«Să  lăpădăm  toate  greşelile  şi  obiceiuţile  rele,  «să  scoatem  din 
inimele  noastre  toată  «răutatea,  tot^ândul  necurat,  toate  senti- 
«rmentele  vrajbei,  *urei  şi  a  dorului  de  răzbunare  şi  de  nimicire 
a  deaproapelui,  -iar  în  locul  lor  să  facem  să  strălucească  virtutea 
iubirei  frăţeşti  şi  ajutorării  împrumutate^  să  predispunem  inimele 
noastre  pentru  milă,  «iertare  şi  iubire  şi  pentru  toate  virtuţile 
duhului  creştinesc,  să  facem  ca  între  noi  să  stăpânească  liniştea 
şi  iubirea  deaproapelui  şi  pacea. 

*  Dumnezeu  a  zidit  doar  pe  om  după  chipul  său  şi  l-a  lăsat 
să  ajungă  la  o  tot  mai  mare  asemănare  cu  Făcătorul  său.  Ne-a 
lăsat  să  ajungem  oameni  deplini,  cari  iubesc  binele  şi  urăsc 
răul,  oameni  tari  în  credinţă,  oameni,  cari  îşi  îndeplinesc  dato- 
rinţele  şi  îşi  păstrează  sufletul  curat,  creştini  adevăraţi,  legaţi 
cu  inima  de  Hristos,  în  vieaţa  cărora  se  oglindeşte  mărirea 
*lui  Dumnezeu. 


lată  scopul  adevărat, 
drept  al  vieţii  noastre 


iată  chemarea  creştinească  şi  rostul 

Să  facem  deci  dreaptă  întrebuinţare  de  toate  darurile,  ce 
ni  le-a  dat  Dumnezeu,  să  împlinim  voia  Lui,  să  ne  umplem 
sufletul  cu  puterea  Lui  şi  să  ne  pătrundem  de  duhul  Lui. 

* 

a  Dela  începutul  răsboiului  şi  până  astăzi  s’a  observat  şi 
constatat  pretutindenea  între  creştini,  iubiţilor,  cănăsboiui  acesta 
cu  multele  lui  suferinţe  într’o  măsură  oarecare  a  făcut  pe  toţi 
<  mai  buni, «nai  milostivi  şt/ mai  creştini;  oamenii  simţesc  durere 
unii  pentru  alţii  şi  sunt  gala  de  a  întinde  mână  de  ajutor  celorce 
trăiesc  în  suferinţe  şi  în  lipsuri  şi  cu  mult  mai  uşor  îşi  iartă 
unul  altuia  păcatele.  «Toate  acestea  ce  dovedesc?  Dovedesc 
aceea,  că  biata  inimă  omenească  nu  e  făcută  pentru  pizmă  şi 
răutate,  ci  e  făcută  pentru  dragoste  şi  bunătate. 

Dar  am  şi  o  rugare  cătră  voi  toţi;  Să  nu  fie  trecătoare 
această  înbunătăţire,  această  nobilitare  a  inimei  voastre.  Să 
grijiţi  ca  aceste  semne  de  dragoste  frăţească  să  nu  fie  numai 
ca  nişte  scântei,  pe  cari  numai  ciocanul  răsboiului  le-a  făcut  să 
sară  din  peatra  unor  inimi  învârtoşate  ale  creştinilor,  iar  dupăce 
va  fi  trecut  răsboiul  să  se  întoarcă  fiecare  la  obiceiurile  rele  de 
mai  înainte. 

Să  făgăduiţi  cu  toţii,  că  nu  de  azi  pe  mâne,  ci  cu  stator¬ 
nicie  veţi  scoate  din  inima  voastră  toată  răutatea,  pizma,  ura 
ca  să  poată  cuprinde  loc  larg  în  ea  cea  mai  curată  iubire  faţă 
deaproapele  şi  faţă  de  cei  în  năcazuri  şi  strâmtorări,  ca  astfel 
să  putem  împlini  în  aceste  zile  amare  în  măsură  cât  mai  mare 
porunca  ap.  Pavel  din  ep.  cătră  Galateni :  «Să  facem  cât  mai 
mult  bine  la  toţi  şi  mai  vârtos  la  cei  de  o  lege  cu  noi». 

Multele  năcazuri,  în  cari  a  aruncat  răsboiul  pe  mulţi,  ne 
îmbie  tuturor  destule  prilejiuri  de  a  face  bine  deaproapelui 
nostru.  Câte  ocazii  de  a  face  bine,  dând  unuia  o  haină,  altuia 
o  bucătură  de  pâne,  altuia  un  ban  şi  din  toate  câte  nouă  ne-a 
dăruit  Dumnezeu !  Ni  se  cer  numai  ochi  deschişi,  cari  văd  nă¬ 
cazurile  şi  lipsurile,  ni  se  cer  urechi  deschise,  cari  aud  suspi- 
nurile  şi  vaetele,  se  cer  inimi  simţitoare,  cari  pot  fi  cuprinse  de 
milă.  Iar  văzând  şi  auzind  multele  lipsuri  şi  năcazuri  aie  oame¬ 
nilor  inimă  de  peatră  să  ai,  o  creştine,  şi  totuşi  trebue  să  te 
gândeşti,  pe  cari  din  acestea  pot  să  le  alin  eu.  Şi  milă  adevărată 


are  numai  acela,  care  simte  durere  pentru  durerea  altora  şi 
simţindu-se  apăsat  de  sarcina  altuia,  e  totdeauna  gata  de  ajutor. 

Fie-vă  deci  milă  de  toţi  cei  săraci  şi  năcăjiţi,  ajutaţi  pe  cei 
lipsiţi  şi  neputincioşi,  ştergeţi  câte  o  lacrimă  din  ochii  celorce 
sufer,  căci  nu  e  nimic  mai  nobil  şi  mai  frumos  pe  lume,  decât 
când  cei  puternici  sar  în  ajutorul  celor  slabi.  înţeleptul  Solomon 
zice ;  «Cine  ajutoră  şi  milueşte  pe  dei  săraci  şi  lipsiţi,  acela  dă 
împrumut  lui  Dumnezeu*. 

Sfătuiţi  şi  îndrumaţi  pe  sărmanele  văduve  rămase  fără  cap 
şi  sfat  la  casă.  Ocrotiţi  şi  luaţi  sub  scutul  vostru  bieţii  copii 
orfani,  căci  ei  sunt  avizaţi  la  învăţătura  şi  sprijinul  altora. 

❖ 

Cu  un  cuvânt  prin  toate  faptele  noastre,  prin  întreagă 
vieaţa  noastră  trebue  să  dovedim,  că  suntem  oameni  credincioşi, 
tari  şi  neclătiţi  în  credinţă  şi  dragoste  faţă  de  Dumnezeu  şi 
deaproapele  nostru.  Să  arătăm  că  nu  numai  ne  numim  creştini, 
ci  şi  suntem  creştini,  că  suntem  fiii  Tatălui  celui  ceresc  şi  ur¬ 
maşi  ai  Domnului  nostru  lîsus  Christos. 

* 

După  aceste  învăţături  creştineşti,  sfaturi  şi  îndemnuri  în- 
cbeiu  cuvântarea  mea,  rugând  pe  buniil  şi  milostivul  Dumnezeu, 
ca  să  pună  capăt  cât  mai  curând  acestui  nefericit  răsboiu  şi  să 
ne  întoarcă  acasă  de  pe  câmpurile  de  luptă  pe  iubiţii  noştri 
ostaşi,  în  pace  şi  sănătoşi,  Amin. 

loan  Handa 

preot. 


Pilde  şi  asemănări. 

Legea  şi  evanghelia.  Câţiva  oameni  lucrau  să  spargă 
nişte  stânci.  Dupăce  au  pus  praful,  au  dat  semnal  tuturor  de 
prin  prejur  ca  să  se  depărteze  dela  acel  loc  primejdios,  —  apoi 
au  aprins  fitilul. 

Spre  marea  lor  spaimă  au  văzut,  cum  un  copilaş,  care  se 
juca  în  apropiere,  alergă  drept  spre  locul  cu  primejdia.  Puternicii 
bărbaţi  au  început  să  strige  cât  îi  lua  gura:  «înapoi  1  înapoN»  — 
dar  copilaşul  alergă  cu  atât  mai  repede  înainte.  Lucrătorii  strigau 
într’una  «înapoi!  înapoi!»  —  dar  strigătul  lor  nu  folosiâ  nimic. 

Mama  copilului,  făcută  atentă  prin  acest  strigăt  asupra  pri¬ 
mejdiei,  se  lăsă  deodată  în  genunchi,  deschise  braţele,  făcu  faţă 
zimbitoare  şi  chemă  pe  copil  «vino  puiul  mamei!  vină  tu  la 
mama!»  Copilaşul  deodată  se  opri,  se  întoarce  şi  aleargă  drept 
în  braţele  mamei  sale,  scăpând  astfel  de  primejdie. 

Ceeace  n’a  fost  în  stare  să  facă  strigătul  puternicilor  lu¬ 
crători,  a  făcut  glasul  blând  şi  dulce  al  mamei.  Strigătul  băr¬ 
baţilor  a  fost  aspru  ca  porunca  legii,  care  spune:  «Să  faci!»  ori 
«Să  nu  faci  aceasta!»  Glasul  mamei  a  fost  ca  chemarea  plină 
de  iubire  a  evangheliei:  «Veniţi!  Veniţi  la  Domnul  Hristos!» 
(Spurgeon). 

* 

Cum  poţi  ajunge  fericit?  In  vremea  veche  trăiâ  un  împărat 
vestit,  care  aveâ  bogăţii  multe  şi  se  bucură  de  mare  cinste  înaintea 
lumii,  dar  cu  toate  acestea  nu  se  simţiâ  fericit.  Auzind  că  în 
împărăţia  Iui  se  găseşte  un  om  care  cunoaşte  calea  spre  fericire, 
porni  la  drum  ca  să-l  caute.  După  o  pribegire  oarecare  împăratul 
găsi  pe  acel  om  tocmai  locuind  într'o  colibă  la  piciorul  unui 
munte  stâncos.  «Părinte»  — zise  împăratul,  căci  omul  care  stătea 
înaintea  lui  eră  un  călugăr  cărunt  —  «am  venit  să-mi  descoperi 
taina  aceasta:  cum  poate  ajunge  omul  fericit?» 

Bătrânul  călugăr  se  ridică  în  picioare  şi-i  făeh  semn  împă¬ 
ratului  să-I  urmeze.  1-1  conduse  apoi  pe  un  potec  îngust  şi  pieziş, 
până  la  baza  unei  stânci,  care  se  ridică  ca  un  părete  drept  în  sus. 
Arătând  spre  vârful  stâncii,  zise:  «Spune-mi,  înălţate  împărate, 
de  ce  şi-a  făcut  vulturul  acela  cuibul  tocmai  colo  în  vârful  acestei 
stânci  prăpăstioase?»  —  «Fără  îndoială»  —  răspunse  împăratul 
—  «de  aceea  şi  l-a  făcut  acolo,  ca  să-I  scape  de  orice  primejdie». 

«Ai  ghicit»  —  îi  zise  călugărul,  —  «dar  urmează  şi  Inăiţia 
Ta  pilda  vulturului  şi-ţi  zideşte  casa  sufletulului  atât  de  aproape 
de  Dumnezeu,  ca  să  nu  poată  fi  primejduită  şi  dărâmată  de  nici 
unul  din  relele  lumii  acesteia.  Atunci  se  va  sălăşlui  pacea  şi 
bucuria  în  casa  sufletului  Inălţiei  Tale». 

* 

Ecoul.  Un  copil  se  juca  în  apropierea  unei  păduri,  care 
avea  un  puternic  ecou.  «Uhă!»  strigă  copilul.  «UhăU  a  fost 
răspunsul.  «Cine  eşti  tu?»  întrebă  copilul.  «Cine  eşti  tu?»  fu 
răspunsul. 


Copilul  creztt  că  vreun  prietin  de-al  său  s’a  ascuns  în  pădure 
şi  acum  îl  îngână  ca  să-şi  bată  joc  de  dânsul. 

«Vino  afară  de  acolo!»  strigă  copilul.  «Afară  de  acolo!» 
fu  răsunetul.  înfuriat  strigă  iarăş  copilul:  «De  nu  taci,  am  să  te 
bat!»  —  dar  primi  răspunsul:  «am  să  te  bat!» 

Plin  de  mânie  copilul  alergă  acasă  şi  spuse  mamei  sale 
că  în  pădure  e  ascuns  un  copil  care-1  îngână  şi  care  l-a  ameninţat 
chiar  cu  bătaie.  Dar  înţeleaptă  sa  mamă  a  înţeles  numai  decât, 
că  nu  e  altceva  decât  ecou!  pădurii,  apoi  zimbind  îi  zise  copi¬ 
laşului:  du-te,  dragul  mamei,  la  locul  unde  ai  fost  adineaori 
şi  strigă  odată:  «Te  iubesc!»,  apoi  fii  atent,  ce  răspuns  vei 
primî. 

Copilul  aleargă  repede  şi  strigă  din  acelaş  loc:  «Te  iubesc!» 
—  «Te  iubesc»!  fu  răspunsul  ce  i-1  dădu  pădurea. 

întâmplarea  aceasta  conţine  o  învăţătură  frumoasă.  Dacă 
stăm  înaintea  oglinzii  şi  ne  strâmbăm  faţa,  imaginea  din  oglindă 
va  redă  strâmbăturile  feţii  noastre.  Dacă  privim  în  oglindă  cu 
faţa  prietenoasă,  prietenoasă  va  fi  şi  imaginea  care  ne  priveşte 
din  oglindă.  Astfel  şi  purtarea  oamenilor  cu  cari  trăim  împreună 
adeseori  este  numai  un  răsunet  al  propriei  noastre  purtări  faţă 
de  dânşii. 

* 

Fie  voia  ta!  La  un  celebru  predicator  s’a  prezentat  într’o 
zi  un  prieten  al  său  şi-i  zise:  «Poţi  tu  predică  mereu  despre 
nădejdea  şi  încrederea  în  Dumnezeu,  căci  pe  mine  tot  mai 
puţin  mă  vei  convinge.  Mie  toate-mi  merg  dea'ntoarsele:  do¬ 
rinţele  nu  mi  se  împlinesc,  nădejdile  mi  se  risipesc  şi  planurile 
mi  se  prăbuşesc». 

«Scumpe  amice,  a  ta  este  vina»  —  îi  zise  predicatorul. 

«Cum,  a  mea  să  fie  vina?» 

«Iată  cum]  De  ce  te  rogi  tu  în  fiecare  zi  aşa:  «Fie  voia 
ta-»  şi  nu  te  rogi  mai  vârtos:  «Fie  voia  mea»?  Câtă  vreme  te 
rogi  să  fie  voia  iui  Dumnezeu,  atâta  vreme  trebuie  să  primeşti 
cu  pace  cele  se  ţi  se  întâmplă  după  rugăciunea  ta.» 

Un  bărbat  ca  prorocul  David,  care  a  ajuns  în  situaţii  cu 
cu  mult  mai  grele  decât  noi,  zice  totuş:  «încredinţează  Domnului 
calea  ta  şi  nădăjdueşte  întru  dânsul  şi  el  va  face.  Va  scoate  ca 
lumina  dreptatea  ta  şi  judecata  ta  ca  miază-ziua.  Supune-te 

Domnului  şi-l  roagă  pe  dânsul».  Dar  noi  trebuie  să  ne  apropiem 
de  Domnul,  să-i  descoperim  Lui  necazurile  şi  dorinţele  noastre 
şi  să  nu  ne  pierdem  încrederea  în  ajutorul  Lui.  Nu  înzadar  a 
zis  Dumnezeu:  «Căutaţi-mă,  şi  veţi  fi  vii!»  (Amos,  5,  4).  Ajutorul 
său  e  aproape  de  aceia,  cari  i-1  caută.  Celce  s’a  apropiat  cu 
inima  de  crucea  lui  Hristos,  acela  ştie  birui  grijile  şi  strâmtorările. 

* 

Te  rogi  tu  ?  Spurgeon  ne  spune  întriuna  din  scrierile  sale 
următoarele :  \ 

lntr’o  capelă  de  munte  din  Italia,  între  alte  zugrăveli  am 
văzut  un  tablou,  care  mi-a  dat  mult  de  gândit.  Tabloul  acesta 
ne.  înfăţişă  un  plugar,  care  pe  un  moment  lăsase  plugul  din 
mână,  se  făcu  la  o  parte,  îngenunchie  şi  se  rugă.  In  decursul 
rugăciunii  priveşte  în  sus  şi  i  se  pare  că  ceriul  e  deschis.  In- 
tr’acea,  ca  să  nu  râmâie  cu  lucrul  în  urmă,  un  înger  prinse 
plugul  şi  ară  în  locul  plugarului  ocupat  cu  rugăciunea. 

Tabloul  acesta  are  un  adânc  înţeles.  El  vrea  să  ne  înveţe,  că 
timpul  pe  care  l-am  petrecut  în  rugăciune,  nu  e  timp  pierdut  pentru 
noi.  Rugăciunea  e  un  izvor  de  putere,  care  face  ca  lucrul  nostru 
să  sporească.  E  adevărată  vorba,  că  cine  să  ştie  rugă  bine,  acela 
ştie  şi  munci  bine.  Peste  lucrul  săvârşit  în  duhul  rugăciunii  se 
pogoară  darul  lui  Dumnezeu. 

* 

O  predică  scurtă.  Un  predicator  a  fost  rugat  să  ţină  o 
predică  foarte  scurtă  despre  milostenie,  căci  se  făcea  o  colectă 
în  favorul  săracilor.  Predicatorul  se  urcă  pe  amvon  şi  cuvântă 
aşa:  «In  cartea  Pildelor  lui  Solomon  cap.  19,  stih  17  se  spune 
aşa:  celce  milueşte  pe  sărac,  dă  împrumut  lui  Dumnezeu  şi 
după  darea  lui  se  va  răsplăti  lui.  Predica  mea  e  aceasta:  Dacă 
vă  mulţumiţi  cu  această  chezăşie,  atunci  daţi  din  banii  voştri  şi 
pe  seama  săracilor».  JY.  B. 

Mişcarea  literară. 


Dr.  P.  Barbu:  Şcoala  modernă  şi  religiunea  la  noi. 

Caransebeş  1916. 

9  Răsboiul  de  azi  e  cumpăna,  în  care  vremurile  au  aruncat 
omenimea  pentru  a  cântări  vrednicia  neamurilor,  e E  vântură- 
toarea,  care  va  aiege  grâul  din  pleavă.  Indiferent,  că  din  punctul 
de  vedere  moral  —  11  admitem  sau  nu,  el  există.  Dar  ca  orice 
rău,  îşi  are  şi  partea  sa  bună. 

t. Furtunile  curăţă  atmosfera. 

Acest  foc,  prin  care  ne  «lămurim»  trebuie  să  fie  o  şcoală 
pentru  celce  caută,  ca  din  «cele  trecute  şi  prezente  vremi  să 
pătrundă  cele  viitoare»  iar  viitorul  unui  neam  —  în  mare  parte  — 
e  în  mâna  dascălului  şi  a  , preotului,  cari  sădesc  sămânţa  sfântă 
a  învăţăturii  şi  a  luminii  în  sufletele  generaţiilor.  Ei  sânt  che¬ 
maţi,  să  le  armonizeze  sufletul  pentru  sublimul  concert  al  vieţii, 
să  crească  societăţii  oameni  întregi,  nu  păpuşi  artificiale;  ştejari, 
în  stare  se  dea  piept  cu  viforul  vremurilor,  nu  trestii,  cari  se 
îtadoaie  la  cea  mai  slabă  adiere  de  vânt. 

Aluatul  plămădit  de  ei  în  sufletul  tinerelor  mlădiţe  «va 
dospi  toată  frământătura  vieţii».  Şi  repetăm,  deoarece  viitorul 
nostru  atârnă,  în  mare  parte,  dela  formarea  unei  puternice  fa¬ 
lange  de  învăţători  şi  preoţi  —  problemele  pedagogice  câştigă 
o  importanţă. capitală.  , 

Acestui  teren  îi  aparţine  broşura,  despre  care  avem  câteva 
cuvinte. 

Pornind  dela  incontestabilul  adevăr,  că  şcoala  are  să  ne 
dea  oameni  civilizaţi  şi  «de  omenie»  —  caractere  integre,  Dl  Barbu 
îi  dă  Religiunei  locul,  ce-i  compete,  punându-o  în  centrul  învă¬ 
ţământului  şi  dând  înţelepte  îndigitări  cu  privire  la  predarea 
acestui  obiect  in  şcoalele  elementare. 

Cuprinsul  cărţii  îl  formează  expunerea  sumară  şi  concisă 
a  principiilor  didactice  Herbart-Zilleriane,  pe  cari  le  primeşte 
şi  autorul  acesteia,  nu  însă  fără  o  anumită  rezervă  şi  un  cum¬ 
pătat  criticism.  Esenţa  acestor  norme  —  adoptate  în  timpul  mai 
nou  şi  în  şcoalele  noastre  —  o  concentrează  cele  trei  principii 
fundamentale ; 

1.  «Principiul  treptelor  culturale-istorice».  2.  «Principiul 
concentraţiunii»  şi  3.  «Principiul  treptelor  formale». 

După  lămurirea  şi  aplicarea  lor  teoretică  la  propunerea 
religiunii,  autorul  ne  zugrăveşte  un  scurt  tablou  istoric  al  re¬ 
formei  învăţământului  religionar  în  şcoala  românească,  concen¬ 
trând,  pe  câteva  pagini,  şi  părerile  Domniei  Sale  privitoare  la 
această  importantă  chestiune. 

Instructiva  broşură,  scrisă  cu  priceperea  unui  profesor 
versat  în  materie  pedagogică  —  o  recomandăm  cu  toată  căldura 
învăţătorilor,  pe  cari  îi  priveşte,  mai  ales. 

1.  Preotul  N.  Runceanu:  Drumul  crucii. 

2.  t.  Lengereau:  Povestire  de  Paşti.  (Trad.  de  preot.  N. 
Runceanu)  Bucureşti. 

îmbogăţirea  literaturei  religioase  la  -noi  e  un  fapt  cu  atât 
mai  îmbucurător,  cu  cât  numărul  celorce  asfixiază  atmosfera 
morală  a  societăţii  cu  arta  lor  de  tarabă  —  sfidând  cele  mai 
elementare  legi  de  bunăcuviinţă  —  creşte  şi  el  într’un  mod  în¬ 
spăimântător.  Oândiţi-vă,  câte  creaturi  ale  unor  creeri  scăldaţi 
şi  a  unei  fantazii  descăierate,  câte  fascicole  otrăvitoare  n’ar  ,fi 
vrednice  de  vechiul  «Index  librorum  prohibitorum». 

Pentru  a  paraliza  efectul  dezastruos  al  acestor  pamflete, 
o  literatură  cu  teze  religioase  morale  se  impune,  chiar  împo¬ 
triva  esteticianilor  cu  faimoasa  lor  «artă  pentru  artă». 

Preotul  N.  Runceanu  în  «Drumul  crucii»,  Ernest  Lengereau 
in  «Povestire  de  Paşti»  ne  dă  o  astfel  de  literatură. 

Două  cărţi,  cari  ne  lămuresc  aceeaşi  problemă  şi  substratul 
cărora  îl  formează  aceeaş  eternă  povaţă  a  Mântuitorului:  «Celce 
voieşte  să  vină  după  mine,  să-şi  ia  crucea  sa  şi  să-mi  urmeze». 
Celce  voieşte  să  păşiască  «pe  urmele  lui  Hristos»  să  se  lapede 
de  toată  patima,  să-şi  răstignească  păcatele  şi  să  se  încingă  cu 
platoşa  dreptăţii  şi  a  iubirii. 

«Să-şi  ia  crucea  sa»...  crucea  suferinţelor,  pe  cari  să  le 
îndure  nu  cârtind  împotriva  lui  Dumnezeu,  ci  cu  răbdare,  cre¬ 
dinţă  neclintită  şi  nădejde,  căci  «nădejdea  nu  ruşinează». 

Expunerea  acestor  învăţături  de  altfel  nu  fascinează,  decât 
doar  prin  măreţia  subiectului,  fiind  cam  lipsită  de  duhul  plin 
de  vieaţă  aL  Scripturii.  Scăderea  se  referă  mai  ales  la  prima 
carte,  în  al  cărei  limbaj » e  prea  puţină  poezie.  Când  e  vorba 

însă  de  tălcuirea  slovelor  biblice  autorul  e  —  acasă.  Şi  într’a- 
devăr  partea  practică  îi  împrumută  «cărţii»  o  valoare. 

«Povestirea  de  Paşti»,  privită  mai  ales  din  punctul  de  ve¬ 
dere  al  metodei,  după  care  rezoalvâ  problema,  e  mai  noro¬ 
coasă.  Subiectul,  conţinând  şi  elemente  poetice  devine  mai 
interesant,  iar  expunerea  destul  de  vioaie  îţi  stăpâneşte  aten¬ 
ţiunea  şi  interesul. 

Cetitorul  nu-şi  va  pierde  vremea  —  ispitind  aceste  două 
cărţi  cu  întăritoare  sfaturi  de  vieaţă  creştinească. 

* 

loati  Popa  {Romanescu):  Un  capitol  din  monografia  Să- 
Hştei.  Sibiiu  1915.  E  rodul  muncii  unui  om,  care  înţelege 
rostul  zilelor,  prin  cari  trecem.  Suntem  vrednici  de  o  soarte 
mai  bună;  iar  pentru  a  o  câştigă,  vom  aveâ  lipsă  de  documen¬ 
tele  vremii.  Să  le  adunăm  cu  conştienţiozitate,  pentruca  nici  un 
strop  de  sânge  românesc  să  nu  se  verse  în  zadar  pe  câmpurile 
de  luptă.  Noi  suntem  responsabili,  dacă  ziua  de  mâne  va  fi  şi 
sărbătoarea  triumfului  nostru. 

Iată  pentruce  se  cade  să  tăiem  la  răboj,  cu  laudă,  paginile 
părintelui  I.  Popa.  Săliştea  şî-a  dat  scumpul  şi  bogatul  său 
tribut  pe  altarul  patriei  —  sperăm,  că  va  fi  o  jertfă  şi  pe  al 
neamului.  Tabloul  acestui  tribut  ni-1  înfăţişează  broşura,  despre 
care  vorbim.  însufleţirea,  cu  care  a  construit  autorul  acest  frag¬ 
ment  de  monografie,  eradiază  din  fiecare  cuvânt,  iar  aşezata 
limbă  românească,  în  care  vrednicul  preot  şi-a  turnat  prisosul 
sufletului  său,  e  aproape  inescepţionabilă.  Valoarea  broşurei  e 
îndoită:  cea  literară  creşte  cu  valoarea  unui  document  istoric. 
...Şi  câte  «Săiişti»  numai  are  sărmanul  —  nostru  —  Ardeal! 

„  N.  Colan. 

Simeon  arhiepiscopul  Tesalonicului :  Izvoarele  biblice  ale 
simbolului  credinţei.  Bucureşti  1916,  pag.  30.  P.  S.  Sa  arhiereul 
Meletle  reeditează  în  această  broşură  una  din  scrierile  lui  Simion 
Tesaloniceanul  {seci.  XV),  cari  şi  în  textul  grecesc  au  văzut 
lumina  tiparului  pentru  prima  dată  în  tipografia  mănăstiririi  Ce- 
tăţuia  de  lângă  Iaşi  (1683),  apoi  au  fost  traduse  în  româneşte 
şi  tipărite  în  două  rânduri  (la  1765  şi  1863). 

Articolul  prim  din  acest  fascicol 
al  revistei  noastre  ni  l-a  încredinţat  spre 
publicare  un  bărbat  cn  multă  iubire  de 
biserică  şi  care  s’a  cugetat  serios  Ia 
măsurile  prin  cari  se  poate  asigură 
progresul  ei.  Problema  pe  care  o  dis¬ 
cută  e  de  o  importanţă  vitală  pentru 
biserica  noastră,  —  de  aceea,  oricine 
ar  avei  de  spus  un  cuvânt  folositor 
în  chestie,  va  găsi  primire  în  coloanele 
acestei  reviste. 

* 

f  Romul  Furduiu.  In  22  Martie 
st.  v.  a  trecfut  la  cele  veşnice  parohul 
şi  protopopul  Câmpenilor,  Romul  Fur¬ 
duiu,  un  bărbat  devotat  binelui  bisericii 
şi  neamului.  Timp  de  peste  30  de  ani, 
cât  a  servit  la  altarul  Domnului,  s’a 
distins  prin  o  muncă  conştienţioasă  în 
îndrumarea  trebilor  bisericeşti,  şcolare 
şi  naţionale  a  poporului  nostru  din 
munţii  apuseni,  pe  care  îl  iubiâ  şi  de 
care  eră  iubit,  in  corporaţiunile  noastre 
bisericeşti  răposatul  în  Domnul  avea 
totdeauna  o  atitudine  demnă,  deter¬ 
minată  de  iubirea  de  înaintare  şi  de 
caracterul  nobil,  ce-1  impodobiă.  Eră 
un  reprezentant  vrednic  al  bunului  no¬ 
stru  popor  din  munţii  apuseni.  Dumne¬ 
zeu  să-i  odihnească  cu  drepţii ! 

* 

Sinoadele  bisericei  noastre  în 

acest  al  doilea  an  de  răsboiu  s’au 
ţinut  în  toate  trei  eparhiile,  începând 
cu  Dumineca  Tomii.  Chestiunile  discu¬ 
tate  şi  rezolvite  se  referesc  la  trebu¬ 
inţele  speciale  ale  singuraticilor  eparhii, 
dar  unele  dintre  ele  se  ridică  la  nivelul 
intereselor  generale  bisericeşti. 

Sinodul  arhidiecezati  a  fost  deschis 
şi  prezidat  de  l.  P.  C.  Sa  părintele 
arhimandrit  Dr.  Harion  Puşcăria,  care 


în  vorbirea  de  deschidere  făcând  po¬ 
menire  cu  laudă  de  păstorirea  răpo- 
satulni  arhiepiscop  şi  mitropolit  Ioan, 
a  dat  expresie  nădejdii,  că  «congresul 
nostru  naţional-bisericesc,  luminat  de 
duhul  sfânt  va  păşi  cu  tretvie  şi  sfin¬ 
ţenie  la  îndeplinirea  celui  mai  însemnat 
act  în  constituţiunea  bisericii  noastre, 
care  este:  alegerea  arhiepiscopului- 
mitropolit».  Să  dea  Dumnezeu ! 

Acum  când  lipseşte  păstorul  din 
fruntea  bisericei,  cu  drept  cuvânt  se 
aşteptă,  ca  reprezentanţii  clerului  şi  ai 
poporului  să  arate  o  mai  vie  răspun¬ 
dere  faţă  de  chestiunile  bisericeşti,  tra- 
tându-te  cu  temeinicia  şi  seriozitatea 
ce  comportă.  Nu  putem  spune  că  s’a 
procedat  aşa,  pentrucă  în  tot  decursul 
sesiunei  sinodale  încheiate  s’a  mani¬ 
festat  o  impacienţă  nervoasă,  nepo- 
potrivită  într’o  corporaţiune  care  prin 
luminile  sale  e  chemată  să  fructifice 
vieaţa  din  sânul  bisericei.  Această  stare 
a  spiritelor  avea,  ce  e  drept,  explicare 
în  evenimentele  petrecute  în  biserică 
în  timpul  din  urmă,  totuş  nu  poate  fi 
scuzată  uşurinţa  şi  graba  cu  care  au 
fost  tratate  şi  cele  mai  de  seamă  obiecte 
supuse  desbaterii. 

Dintre  conclnzele  sinodului  amin¬ 
tim  la  locul  prim  pe  cele  privitoare  la 
orfelinat.  Rezultatul  de  până  acum  a! 
colectei  ce  s’a  făcut  în  favorul  ajuto¬ 
rării  orfanilor  se  ridică  la  frumoasa 
sumă  de  520.000  coroane.  Din  această 
sumă  şi  din  ofertele  ce  vor  mai  intră, 
sinodul,  la  propunerea  referentului  co- 
misiunei  organizatoare, părintele  asesor 
Nicolae  Ivan,  a  decis  să  se  înfiinţeze : 
<  Fondul  orfelinatului  bisericii  ortodoxe 
române  din  Ungaria  şi  Transilvania ». 
Ş’au  votai  statutele  orfelinatului  şi  s’au 

luat  hotărîri  cu  privire  la  inaetivarea 
acestei  măreţe  instituţiuni  caritative,  la 
1  Septemvrie  anul  curent. 

Astfel  s’au  aşezat  temeliile  unei 
opere  chemate  la  vieaţă  de  cea  mai 
mare  poruncă  a  evangheliei :  iubirea. 
Să  nu  uităm  însă,  că  ea  va  prosperă 
numai  dacă  va  fi  ocrotită  neîntrerupt 
de  dragoslea  noastră  milostivă  şi  jert- 
fitoare.  Ceeace  s’a  făcut  până  acum 
pentru  orfelinat  merită  laudă  şi  recu¬ 
noştinţă,  ...  dar  încă  nu  s’a  făcut  tot 
ce  se  poate  şi  ce  suntem  datori  să 
facem.  In  mitropolia  noastră  sunt  încă 
multe  parohii  şi  mulţi  credincioşi  cu 
dare  de  mână,  cari  n’au  contribuit 
pentru  orfelina!.  Prin  urmare  avem 
nădejdi,  că  fondul  orfelinatului  va  spori 
încă  de  aici  înainte  în  mod  considerabil. 
Ar  trebui  să  nu  existe  nici  un  credincios 
in  biserica  noastră,  care  să  nu  fi  con¬ 
tribuit  măcar  cu  ceva,  fie  cât  de  puţin, 
la  ajutorarea  orfanilor!  Această  deviză 
să  o  accepteze  preoţii  noştri  în  pro¬ 
paganda  ce  o  fac  pentru  orfelinat. 

In  numele  comisiunei  bisericeşti, 
referentul  acesteia  Dr.  N.  Bălan,  a 
făcut  următoarele  propuneri,  cari  s’au 
primit: 

«Sinodul  îndrumă  Consistorul,  ca: 

1.  să  intervină  la  locurile  compe¬ 
tente  pentru  sporirea  numărului  preo¬ 
ţilor  militari,  cari  să  îngrijească  de 
trebuinţele  sufleteşti  ale  credincioşilor 
bisericii  noastre  intraţi  la  oaste ; 

2.  să  tipărească,  cu  litere  latine, 
într’o  ediţie  foarte  ieftină,  format  de 
buzunar.  Noul  Testament,  pentru  a 
putea  fi  răspândit; 

» 3.  să  publice  şi  distribue  şi  în 
viitor  cărţi  religioase-morale,  reclamate 
atât  de  soldaţii  dela  front,  de  cei  de 
prin  spitaluri,  cât  şi  de  credincioşii  de 

acasă, _ chiar  şi  cu  jertfe;  materiale 

din  partea  tipografiei  arhidiecezane; 


4.  să  dee  instrucţiuni  preoţimei 
cum  să  trateze  în  predici  învăţăturile 
religioase-morale,  ţinând  cont  de  îm¬ 
prejurările  şi  necesităţile  vieţii  din 
timpul  răsboiului  de  astăzi; 

5.  să  îndrume  preoţimea,  ca  să 
poarte  grije  de  tineretul  ieşit  din  şcoală, 
dar  neîntrat  la  oaste,  precum  şi  ca  să 
dee  mai  multă  atenţiune  păstorirei  fe¬ 
meilor; 

6.  să  îndrume  preoţimea  ca  să  lu¬ 
creze  pentru  introducerea  mărturisirii 
şi  a  cuminecării  mai  dese  la  credin¬ 
cioşii  bisericei  noastre; 

fl.  sâ  dee  încuviinţarea,  ca,  unde 
va  fi  posibil  şi  vor  află  de  bine,  preoţii 
să  ţină  bisericile  deschise  (mai  ales  la 
oraşe  dar  şi  la  sate)  şi  in  alte  timpuri 
potrivite  (d.  ex.  dimineaţa,  când  pleacă, 
şi  seara,  când  se  întorc  sătenii  dela 
lucru),  nu  numai  sub  decursul  servi¬ 
ciului  divin,  ca  astfel  bisericile  să  poată 
fi  cercetate  şi  peste  zilele  de  săptămână 
din  partea  credincioşilor  dornici  de 
mângâiere  şi  linişte  sufletească; 

8.  să  prezinte  sinodului  anuai  ra¬ 
port  special  despre  propadanda  ce  o 
fac  diferite  secte  printre  credincioşii 
bisericei  noastre; 

9.  să  caute  să  exopereze  din  vi- 
steria  ţării  adaos  de  scumpete  pe  seama 
preoţimei. 

La  aceste  propuneri  deputatul  Va- 
sile  Gan  a  făcut  întregirile,  cari  dease- 
menea  s’au  primit,  ca: 

1.  comisiunea  tipografiei  să  pu¬ 
blice  o  bibliotecă  iejtină  de  propagandă 
religioasă  şi  2.  după  râsboiu,  Consi¬ 
storul  să  viziteze  prin  bărbaţi  compe¬ 
tenţi  toate  comunele  din  arhidieceză, 
ca  să  dee  mângâiere  sufletească  cre¬ 
dincioşilor  şi  poveţe  bune  în  năcazu¬ 
rile  lor. 

Trebuinţele  preoţimei  le-a  luat  în 
considerare  tot  părintele  protopop  V. 
Gan,  care,  pe  baza  unui  memoriu  bine 

motivat  ai  preoţilor  din  protopopiatul 
Lupşeî,  a  formulat  următoarele  pro¬ 
puneri  : 

1.  Edificarea  de  case  parohiale,  cu 
toate  apartinenţele,  după  plan  statorit 
de  Consistorul  arhidiecezan,  este  obli¬ 
gatoare  în  toate  parohiile,  unde  până 
acum  lipsesc  aceste  şi  unde  pe  altă 
cale  parohia  nu  poate  acvirâ  locuinţă 
deplin  corespunzătoare  poziţiei  sociale 
a  preotului. 

2.  Este  obligatoare  asigurarea  pe 
seama  parohului  cel  puţin  a  unei  ju¬ 
mătăţi  de  jugâr  catastral  de  grădină 
pentru  legume,  pentru  a  preintimpina 
cele  mai  arzătoare  necesităţi  ale  traiu¬ 
lui,  dar  şi  pentru  a  da  putinţa  familiei 
parohului  de  a  servi  cu  exemplu  po¬ 
porului  în  grădinărit. 

3.  Până  la  ridicarea  locuinţelor 
parohiale,  chiria  pentru  locuinţele  în¬ 
chiriate  au  să  o  plătească  cassele  bi¬ 
sericeşti,  ori  apoi  să  se  ceară  dela 
guvern  bani  de  cvartir  pe  seama  preo¬ 
ţilor  fără  case  parohiale. 

4.  Claca,  simbriile  preoţeşti  şi  toate 
prestaţiunile  fixe  ale  parohienilor,  cu 
caracter  de  salar  regulat,  cari  se  plătesc 
parohilor  in  natură  şi  cn  lucrul,  sunt 
a  se  preface  în  salar  fix,  plătit  din 
cassele  bisericeşti. 

Toate  aceste  propuneri  au  Fost 
date  Consistorului  spre  studiare.  Tot 
asemenea  şi  propunerea  deputatului 
Dr.  Nicolae  Comşa,  ca  la  fondat  de 
pensiune  al  arhidiecezei  să  fie  luat  şi 
arhiepiscopul-mitropolit. 

Chestiunea  şcolară,  despre  care 
s’a  prezentat  sinodului  raportul  cel 
mai  complet,  a  fost  tratată  mai  sumar 
decât  in  anii  trecuţi.  Raportorul  Dr.  I. 
Stroia  a  relevat  jertfele  ce  le-a  adus 
corpul  nostru  învăţătoresc  pentru  apă¬ 
rarea  patriei.  S’a  dat  din  nou  mandat 
Consistorului  ca  să  stăruească  pentru 
înfiinţarea  unei  pedagogii  de  fete  in 


Sibiiu.  Cum  şi  în  celealalte  eparhii 
se  lucrează  in  această  direcţiune,  ar 
îi  bine  ca  să  se  ţină  o  anchetă ,  la 
care  să  participe  mandatari  ai  tuturor 
Consistoriilor  noastre;  poate  printr’o 
astfel  de  înţelegere  şi  împreună  lu¬ 
crare,  instituţia  proiectată,  a  cărei  ne¬ 
cesitate  se  va  simţi  tot  mai  mult,  va 
putea  fi  înfiinţată  mai  uşor. 

S'a  luat  la  cunoştinţă  raportul  de¬ 
spre  greutăţile  ce  s’au  ivit  cu  privire 
la  isprâvirea  zidirii  gimnaziului  din 
Brad,  dar  a  fost  amânată  până  la  se¬ 
siunea  sinodală  viitoare  neînţelegerea 
ivită  cu  privire  la  trecerea  profeso¬ 
rilor  dela  acel  gimnaziu,  la  fondul 
regnicolar  de  pensie. 

S’au  luat  hotărîri  pentru  ridicarea 
nivelului  examenelor  de  cvalificaţie 
preoţească. 

S’a  luat  la  cunoştinţă  raportul  Con¬ 
sistorului  cu  privire  la  testamentul  ră¬ 
posatului  nostru  mitropolit  şi  i  s’a  dat 
mandat  ca  la  viitoarea  sesiune  sino¬ 
dală  să  prezinte  litere  fundaţionale  în 
sensul  dorinţei  testatorului,  care  averea 
de  236.000  coroane  a  lăsat-o  cu  scopul 
ca  să  se  înfiinţeze  o  mănăstire  de  maice, 
care  să  se  ocupe  cu  creşterea  fetelor. 

Amintind  şi  darea  de  seamă  despre 
unele  îmbunătăţiri  de  ordin  admini¬ 
strativ  făcute  la  Tipografia  şi  librăria 
arhidiecezană,  precum  şi  rapoartele 
despre  administrarea  unor  fundaţiuni, 
am  încrestat  toate  obiectele  tratate  în  se¬ 
siunea  trecută  a  sinodului  arhidiecezan. 
* 

Sinodul  eparhiei  Aradului.  P.  S. 

Sa  părintele  episcop  loan  al  Aradului, 
în  cuvântarea  cu  care  a  deschis  sinodul, 
pe  lângă  aprecierea  activităţii  mitro¬ 
politului  Meţianu  şi  a  arhimandritului 
Hamsea,  a  dat  unele  informaţiuni,  de 
ordin  administrativ,  despre  starea  şco¬ 
lilor,  despre  participarea  învăţătorilor 
la  râsboiu,  despre  averea  bisericească 

investită  în  realităţi  în  anul  acesta  mai 
puţin  decât  în  anii  trecuţi,  despre  suma 
dăruită  de  credincioşi  pentru  împodo¬ 
birea  bisericilor  care  face  22.364  cor, 
24  fii.  şi  suma  de  20.000  cor.  adunată 
cu  discul  şi  trimisă  prefecţilor  comi- 
tatensi,  pentru  a  se  distribui  familiilor 
avizate  la  ajutor  în  urma  răsboiului. 

Discuţii  mai  amănunţite  s’au  des¬ 
făşurat  cu  privire  la  înfiinţarea  unei 
pedagogii  de  fete  şi  s’a  decis  ca  această 
pedagogie  să  se  înfiinţeze  cerându-se 
ajutor  —  fără  condiţii  —  dela  stat. 
Acest  punct  de  vedere  l-a  desvoltat 
deputatul  VasileOoldiş.  Acelaş  deputat 
a  propus  ca  de  data  aceasta  însuş  si¬ 
nodul  să  protesteze  şi  să  ceară  abro¬ 
garea  legii  şcolare  apponyiane,  care  e 
piedecă  în  calea  desvoltării  culturale 
a  poporului.  Propunerea  nu  s’a  primit 
în  forma  aceasta,  ci  s’a  hotărît  ca  Cou- 
sistorul  eparhial  să  reînoiască  protestul. 
De  n’ar  găsi  urechi  surde! 

* 

Sinodul  eparhiei  Caransebeşului. 

P.  S.  Sa  părintele  episcop  Mirott  în 
vorbirea  de  deschidere  a  motivat  de 
ce  în  anul  trecut  nu  s’a  putut  ţinea 
sinodul  eparhial,  apoi  a  scos  la  iveală 
meritul  bisericei  de  -a  fi  crescut  în  duhul 
ascultării  faţă  de  tron  pe  ostaşii  cari 
se  disting  în  răsboiu;  a  arătat  munca 
ce  s’a  depus  pentru  salvarea  şcolilor, 
pentru  revizia  socotelilor  bisericeşti, 
pentru  curmarea  deficitul  dela  fondul 
general  al  eparhiei,  pentru  mai  buna 
aranjare  a  librăriei  diecezane.  Cu  o 
deosebită  mulţumire  releveazâ  meritul 
mecenatului  Dr.  Petru  Borlovan,  care 
a  lăsat  pe  seama  bisericei  o  avere  de 
aproape  200.000  cor.  P.  S.  Sa  nu  uită 
a  aminti  efectele  ce  le-a  produs  răs- 
boiul  asupra  vieţii  religioase  a  cre¬ 
dincioşilor,  cari  <au  inceput  a  trece  mai 
des  pragul  bisericilor»  şi  s’a  simţit  pre- 
tutindenea  o  sete  nestâmpârată  după 


cărţi  de  rugăciuni  şi  lectură  religioasă. 
«Zilnic  am  trimis  cei  dela  cârma  bi¬ 
sericii  în  toate  părţile  ee-am  avut  şi 
ce-am  putut,  atât  din  mijloacele  proprii, 
cât  şi  dela  Consistor;  dar  e  regretabil, 
că  nici  biserica  şi  nici  asociaţiunile 
noastre  culturale  n’au  făcut  cu  un 
sistem  bine  stabilit  totul  ce  se  cerea 
în  această  cauză  importantă».  In  fine 
şi-a  exprimat  dorinţa  de-a  se  înfiinţa 
proiectatul  fond  de  pensiune  şi  aju¬ 
torare  a  preoţimii. 

Dintre  toate  chestiunile  tratate  în 
cele  5  şedinţe  ale  sinodului,  mai  mult 
a  pasionat  pe  deputaţi  verificarea  man¬ 
datelor.  Pentru  a  evită  în  viitor  ne¬ 
înţelegerile,  la  propunerea  P.  S.  Sale 
episcopului  Consistorul  a  primit  man¬ 
datul  să  compună  un  regulament  de 
procedură  la  alegerea  deputaţilor  si¬ 
nodali. 

In  chestia  şcolară  remarcăm  ho- 
tărîrea  de-a  interveni  la  guvern  în 
cauza  dispensării  învăţătorilor  în  mă¬ 
sură  şi  mai  intensivă,  ca  cel  puţin  între 
împrejurările  posibile  să  nu  stagneze 
învăţământul  primar.  S’a  exprimat  do¬ 
rinţa  ca  la  librăria  şi  tipografia  diece¬ 
zană  să  se  aplice  specialişti,  ca  prin 
ridicarea  acestea  instituţiuni  «să  se  des- 
voalte  gustul  de  cetit  şi  nivelul  cultural 
al  intelectualilor  din  eparhia-  şi  să  se 
dee  avânt  producţiei  literare.  Buna 
dorinţă  sinodul  a  primit-o  —  spre  con¬ 
formare!  S’a  decretat  necesitatea  re- 
gulării  definitive  a  salarului  funcţio¬ 
narilor  consistoriali  şi  a  profesorilor 
seminariali,  iar  deocamdată  li  s’a  votat 
un  adaus. 

Adaug  că,  în  lipsa  unor  dări  de 
seamă  amănunţite  despre  sinoadele 
din  Arad  şi  Caransebeş,  numai  pe  baza 
protocoalelor  nu-ţi  poţi  face  o  icoană 
mai  completă  despre  activitatea  lor. 

Cronicar. 

■  * 

Alte  dotte  orfelinate  româneşti. 

Uliu!  e  proectat  de  «Uniunea femeilor 
române  din  Ungaria »,  care  încă  înainte 
de  râsboiu  îşi  înscrisese  în  program 
înfiinţarea  acestei  măreţe  instituţiuni. 
Acum,  în  timpul  suferinţelor  răsboiului, 
s’a  trezit  îndemnul  de-a  păşi  cu  toată 
energia  la  realizarea  vechiului  gând 
bun.  Comitetul  «Uniunii»  a  lansat  un 
inimos  apei,  în  care  se  precizează  ast¬ 
fel  scopul  proiectatului  orfelinat:  «Noi 
mamele  române  vom  strânge  la  sânul 
nostru  pe  fiicele  neamului  nostru,  fără 
deosebire  de  confesiune ;  le  vom  creşte 
nu  numai  cu  hrana  trupească,  ci  şi  cu 
hrană  sufletească,  in  frica  lui  Dumne¬ 
zeu  şi  cu  iubire  de  neam...  orfeli¬ 
nele  române  vor  afla  scut  şi  îngrijire 
părintească  în  orfelinatul  Reuniunii 
de  femeii  române  din  Braşov,  unde 
vor  învăţă  gospodăria  şi  dibăcia  fru¬ 
moasei  noastre  industrii  casnice». 

Pentru  a  crea  această  « Casă  a 
milostivirii »,  care  va  fi  o  completare 
necesară  a  orfelinatelor  proiectate  din 
partea  bisericilor,  comitetul  «Uniunii» 
se  mulţămeşte  cu  mici  contribuiri  anu¬ 
ale  de  câte  2  coroane  40  fileri  adecă 
20  fileri  pe  iunâ,  care  sumă  să  fie  con¬ 
siderată  drept  dare  a  orfanilor.  Femeia 
creştină  dela  începutul  bisericei  s’a 
dedicat  operelor  de  caritate.  Salutăm 
din  inimă  frumoasa  iniţiativă  a  femeilor 
române,  şi  nu  ne  îndoim  că  prin  entu¬ 
ziasmul  şi  stăruinţa  ce  le  caraeteri- 
seazâ,  vor  şti  da  întrupare  hotărârei 
ce  au  luat.  , 

AU  orfelinat  românesc  se  va  ri¬ 
dică  pe  pământul  frumoasei  Bucovine, 
care  în  decursul  acestui  nenorocit  răs- 
boiu  a  avut  să  îndure  in  câteva  rân¬ 
duri  furia  cutropirilor  necruţătoare. 
Iniţiativa  a  luat-o  societatea  « Şcoala 
română »  din  Suceava,  vechea  capitală 
a  Moldovei  şi  falnica  reşedinţa  a  lui 
Ştefan  cel  mare,  dăruind  un  loc  pentru 


ridicarea  orfelinatului  şi  pornind  co¬ 
lecta  în  toată  ţara.  La  această  mişcare 
s'au  alăturat  organele  bisericei,  în 
frunte  cu  I.  P.  S.  Sa  părintele  mitro¬ 
polit  Vladimir  de  Repta,  precum  şi 
societăţile  culturale  ale  fraţilor  noştri 
de  acolo.  Dumnezeu  să  le  ajute! 

* 

Mareşalul  Mackensen  şi  mama 
sa.  De  curând  a  murit  mama  mareşa¬ 
lului  german  Mackensen,  care  trece 
drept  unul  dintre  cei  mai  distinşi  gene¬ 
rali  ai  armatelor  puterilor  centrale.  Cu 
ocazia  aceasta  a  circulat  prin  ziare  o 
scrisoare  foarte  caracteristică,  pe  care 
generalul  a  trimis-o  in  decursul  răs¬ 
boiului  mamei  sale  Reproducem  din 
ea  în  traducere  următoarele  cuvinte: 
«Fiul  tău  a  devenit  acum  mareşal,  a 
ajuns  deci  la  cea  niai  înaltă  demnitate 
pe  care  o  poate  primi  un  soldat  în 
cariera  sa,  şi  a  primit-o  chiar  în  faţa 
duşmanului,  adecă  în  mijlocul  lucrului 
chemării  sale.  Bunul  Dumnezeu  a  bine¬ 
cuvântat  întru  arătare  alegerea  carierei 
mele  şi  prin  aceasta  vieaţa  mea.  Cu 
mult  peste  meritele  şi  aşteptările  mele 
m’a  îngrămădit  cu  fericire,  m’a  ridicat 
treaptă  după  treaptă  şi  m’a  făcut  organ 
al  biruinţelor,  pe  cari  le-a  hărăzit  po¬ 
porul  nostru.  Adeseori  nici  nu  pot 
să-mi  dau  bine  seama,  că  toate  acestea 
sunt  reale,  şi  de  ce  tocmai  eu  sunt 
acela,  pe  care  l-a  îngrămădit  cu  atâta 
fericire.  Ii  sunt  dator  cu  o  nemărgi¬ 
nită  mulţumită.  Dar  ce  fericire  este  şi 
aceasta,  scumpă  mamă,  că  tu  ai  ajuns 
să  vezi  această  înaintare  şi  acest  succes 
al  carierei  fiului  tău  ?  Această  extra¬ 
ordinară  împrejurare  îmi  face  bucuria 
mai  intimă  şi  mai  sfântă,  căci  într’ânsa 
eu  privesc  o  de  tot  specială  graţie 
a  lui  Dumnezeu  şi  rugăciunilor  tale, 
scumpă  mamă,  le  atribuiesc  o  mare 
parte  din  succesele,  cari  se  jeagă  de 
numele  meu.  Câţi  bărbaţi  de  etatea 
mea  pot  să  mai  scrie  mamei  lor!  Cât 
de  puţini  au  această  fericire  de-a  fi 
numiţi  «fiul  meu»  şi  astfel  a  se  simţi 
încă  tineri!» 


